text:
συνέπεια, να είναι σε θέση πρώτα να
 απευθύνει συστάσεις προς τα μέρη και στη συνέχεια, να λαμβάνει αποφάσεις·
 ότι ο παρών κανονισμός δεν θίγει την εφαρμογή των άρθρων 86 και 90 της
 συνθήκης,
 ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 Άρθρο 1
 Ο παρών κανονισμός εφαρμόζεται στις διεθνείς εναέριες μεταφορές μεταξύ της
 Κοινότητας και τρίτίον χωρών.
 Άρθρο 2
 1. Με την επιφύλαξη της εφαρμογής του κανονισμού (ΕΟΚ) αριθ. 3975/87 και
 σύμφωνα με το άρθρο 85 παράγραφος 3 της συνθήκης, η Επιτροπή μπορεί με την
 έκδοση κανονισμού, να κηρύξει ανεφάρμοστο το άρθρο 85 παράγραφος 1 για
 ορισμένες κατηγορίες συμφωνιών μεταξύ επιχειρήσεων, αποφάσεων ενώσεων
 επιχειρήσεων και εναρμονισμένων πρακτικών ως προς διεθνή αεροπορικά
 δρομολόγια που εκτελούνται μεταξύ της Κοινότητας και μιας ή περισσοτέρων
 τρίτων χωρών.
 2. Η Επιτροπή μπορεί, ειδικότερα να εκδίδει κανονισμούς όσον αφορά συμφωνίες,
 αποφάσεις ή εναρμονισμένες πρακτικές που έχουν ως αντικείμενο τα εξής:
 α) τον από κοινού προγραμματισμό και συντονισμό της μεταφορικής
 ικανότητας και των ωραρίων σε τακτική αεροπορική γραμμή·
 β) την συμμετοχή στα έσοδα που προέρχονται από τακτική αεροπορική
 γραμμή·
 γ) την οργάνωση διαβουλεύσεων επί των τιμών της μεταφοράς επιβατών και
 των αποσκευών τους·
 δ) την από κοινού εκμετάλλευση μιας τακτικής αεροπορικής γραμμής σε ένα
 νέο ή μικρής συχνότητας δρομολόγιο·
 15
 ---pagebreak--- ε) την κατανομή του διαθέσιμου χρόνου στα αεροδρόμια και τον καθορισμό
 των ωραρίων· η Επιτροπή θα διασφαλίσει τη συμqxΰvία των κανόνων αυτών
 προς τον κώδικα δεοντολογίας που έχει εγκριθεί από το Συμβούλιο·
 3. Με την επιφύλαξη της παραγράφου 2, οι κανονισμοί της Επιτροπής καθορίζουν
 τις κατηγορίες συμφωνιών, αποφάσεων ή εναρμονισμένων πρακτικών για τις
 οποίες εφαρμόζονται, και προσδιορίζουν ιδίως:
 α) τους περιορισμούς ή τις ρήτρες που είναι ή δεν είναι δυνατόν να
 περιέχονται στις συμφωνίες, αποφάσεις και εναρμονισμένες πρακτικές·
 β) τις ρήτρες που πρέπει να περιέχονται στις συμφωνίες, αποφάσεις και
 εναρμονισμένες πρακτικές ή άλλους όρους που πρέπει να πληρούνται·
 γ) τα δρομολόγια στα οποία εφαρμόζονται.
 Άρθρο 3
 Οι κανονισμοί που εκδίδονται βάσει του άρθρου 2 έχουν περιορισμένη χρονική
 διάρκεια.
 Οι κανονισμοί αυτοί είναι δυνατόν να καταργηθούν ή να τροποποιηθούν αν οι
 περιστάσεις μεταβληθούν ως προς το στοιχείο που υπήρξε ουσιώδες για την έκδοση
 τους. Στην περίπτωση αυτή, προβλέπεται περίοδος προσαρμογής για τις συμφωνίες
 και τις εναρμονισμένες πρακτικές που διέπονται από τον προηγούμενο κανονισμό.
 Άρθρο 4
 Οι κανονισμοί που εκδίδονται βάσει του άρθρου 2 είναι δυνατόν να περιέχουν
 διάταξη περί αναδρομικής εφαρμογής τους στις υφιστάμενες κατά την ημερομηνία
 έναρξης ισχύος των εν λόγω κανονισμών συμφωνίες, (αποφάσεις και
 εναρμονισμένες πρακτικές.
 Άρθρο 5
 Πριν από την έκδοση κανονισμού, η Επιτροπή δημοσιεύει σχέδιο αυτού και καλεί
 όλα τα ενδιαφερόμενα πρόσωπα και οργανώσεις να υποβάλουν τις παρατηρήσεις
 τους σε εύλογη προθεσμία όχι μικρότερη του ενός μηνός, την οποία τάσσει η
 Επιτροπή.
 Άρθρο 6
 Η Επιτροπή διαβουλεύεται με την συμβουλευτική επιτροπή συμπράξεων και
 δεσποζουσών θέσεων στον τομέα των εναέριων μεταφορών που έχει συσταθεί από
 το άρθρο 8 παράγραφος 3 του κανονισμού (ΕΟΚ) αριθ. 3975/87, πριν από τη
 δημοσίευση σχεδίου κανονισμού ή την έκδοση κανονισμού.
 Άρθρο 7
 1. Με την επιφύλαξη της παραγράφου 4, όταν τα ενδιαφερόμενα πρόσωπα
 παραβαίνουν όρο ή υποχρέωση που συνδέεται με απαλλαγή που χορηγείται


text:
(από
 κανονισμό εκδιδόμενο βάσει του άρθρου 2, η Επιτροπή δύναται προκειμένου να
 περατώσει την παράβαση αυτή:
 16
 ---pagebreak--- α) να απευθύνει συστάσεις προς τα ενδιαφερόμενα πρόσωπα και
 β) σε περίπτωση αδυναμίας των προσώπων αυτών να συμμορφωθούν προς τις
 συστάσεις αυτές και αναλόγως της σοβαρότητας της εν λόγω παράβασης, να
 λάβει απόφαση με την οποία είτε τους απαγορεύει είτε τους επιβάλλει
 ορισμένες ενέργειες, ή αίροντας το ευεργέτημα της απαλλαγής κατά
 κατηγορίες, χορηγεί ατομική απαλλαγή σύμφωνα με το άρθρο 4 παράγραφος
 3 του κανονισμού (ΕΟΚ) αριθ. 3975/87 ή τους στερεί το ευεργέτημα της
 απαλλαγής κατά κατηγορίες του οποίου απολαύουν.
 2. Με την επιφύλαξη της παραγράφου 4, όταν η Επιτροπή, είτε με δική της
 πρωτοβουλία είτε κατ'αίτηση κράτους μέλους ή φυσικών ή νομικών
 προσώπων που προβάλλουν έννομο συμφέρον, διαπιστώνει ότι κάθε ειδική
 περίπτο)ση συμφωνίας, (απόφασης ή εναρμονισμένης πρακτικής, για την
 οποία χορηγείται απαλλαγή κατά κατηγορίες με κανονισμό εκδιδόμενο
 βάσει του άρθρου 2 παράγρα(|>ος 2, έχει αποτελέσματα ασυμβίβαστα με το
 άρθρο 85 παράγραφος 3 η απαγορεύεται από το άρθρο 86, μπορεί να
 στερήσει το ευεργέτημα της απαλλαγής κατά κατηγορίες (από αυτές τις
 συμφωνίες, αποφάσεις ή εναρμονισμένες πρακτικές και να λάβει, βάσει του
 άρθρου 13 του κανονισμού (ΕΟΚ) αριθ. 3975/87, όλα τα κατάλληλα μέτρα
 για να παύσουν οι παραβάσεις αυτές.
 3. Πριν ληφθεί απόφαση βάσει της παραγράφου 2, η Επιτροπή μπορεί να
 απευθύνει συστάσεις προς τα ενδιαφερόμενα πρόσωπα για την παύση της
 παράβασης.
 4. Στο μέτρο που η κατάσταση η οποία αναφέρεται στις παραγράφους 1 ή 2
 προκύπτει από διατάξεις νομοθετικών, κανονιστικών ή διοικητικών
 πράξεων τρίτης χώρας ή από διατάξεις μιας συμφωνίας στον τομέα των
 αεροπορικών υπηρεσιών μεταξύ ενός κράτους μέλους και μιας τρίτης
 χο')ρας, η Επιτροπή, προτού αποσύρει το πλεονέκτημα της απαλλαγής κατά
 κατηγορίες, εφαρμόζει το άρθρο 18α του κανονισμού (ΕΟΚ) αριθ. 3975/87.
 Άρθρο #
 Ο παρών κανονισμός αρχίζει να ισχύει την επόμενη ημέρα από τη δημοσίευση του
 στην Επίσημη Εφημερίδα των Ευρωπαϊκών Κοινοτήτων.
 Ο παρών κανονισμός είναι δεσμευτικός ως προς όλα τα μέρη του και ισχύει άμεσα
 σε κάθε κράτος μέλος.
 Βρυξέλλες, Για το Συμβούλιο
 Ο Πρόεδρος
 17
 ---pagebreak--- ---pagebreak--- ISSN 0254-1483
 COM(97) 218 τελικό
 ΕΓΓΡΑΦΑ
 GR 08 07 11
 Αριθ. καταλόγου : CB-CO-97-205-GR-C
 ISBN 92-78-19607-Χ
 Υπηρεσία Επισήμων Εκδόσεων των Ευρωπαϊκών Κοινοτήτων
 L-2985 Λουξεμβούργο

type: contracts

jurisdiction: EU


text:
 Avis juridique important
 |
 21992D0219(02)
 Απόφαση αριθ. 8/91 της Μεικτής Επιτροπής ΕΟΚ-Ανδόρας της 31ης Δεκεμβρίου 1991 που τροποποιεί τα ποσά, εκφρασμένα σε Ecu, που αναφέρονται στο άρθρο 2 του προσαρτήματος σχετικά με τον ορισμό των «προϊόντων καταγωγής» και τις μεθόδους διοικητικής συνεργασίας
 Επίσημη Εφημερίδα αριθ. L 043 της 19/02/1992 σ. 0035 - 0035 Φινλανδική ειδική έκδοση: Κεφάλαιο 3 τόμος 41 σ. 0009 Σουηδική ειδική έκδοση: Κεφάλαιο 3 τόμος 41 σ. 0009
 ΑΠΟΦΑΣΗ αριθ. 8/91 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΑΝΔΟΡΑΣ της 31ης Δεκεμβρίου 1991 που τροποποιεί τα ποσά, εκφρασμένα σε Ecu, που αναφέρονται στο άρθρο 2 του προσαρτήματος σχετικά με τον ορισμό των «προϊόντων καταγωγής» και τις μεθόδους διοικητικής συνεργασίας (92/117/ΕΟΚ) Η ΜΕΙΚΤΗ ΕΠΙΤΡΟΠΗ, Έχοντας υπόψη τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, και ιδίως το άρθρο 17 παράγραφος 8, Εκτιμώντας ότι, για να ληφθεί υπόψη η νομισματική εξέλιξη, είναι σκόπιμο να τροποποιηθούν τα ποσά, εκφρασμένα σε Ecu, που αναφέρονται στο άρθρο 2 του προσαρτήματος σχετικά με τον ορισμό των «προϊόντων καταγωγής» και με τις μεθόδους διοικητικής συνεργασίας, ΑΠΟΦΑΣΙΖΕΙ: Άρθρο 1 Το προσάρτημα σχετικά με τον ορισμό των «προϊόντων καταγωγής» και με τις μεθόδους διοικητικής συνεργασίας τροποποιείται ως εξής: 1. Στο άρθρο 2 παράγραφος 1 στοιχείο β), το ποσό «2 820 Ecu» αντικαθίσταται από το ποσό «3 000 Ecu». 2. Στο άρθρο 2 παράγραφος 2 στοιχείο α), το ποσό «200 Ecu» αντικαθίσταται από το ποσό «215 Ecu». 3. Στο άρθρο 2 παράγραφος 2 στοιχείο β), το ποσό «565 Ecu» αντικαθίσταται από το ποσό «600 Ecu». Άρθρο 4 Η παρούσα απόφαση αρχίζει να ισχύει από την 1η Ιουλίου 1991. Ανδόρα λα Βέλια, 31 Δεκεμβρίου 1991. Για τη μεικτή επιτροπή Ο Πρόεδρος Jaume BARTUMEU CASSANY


text:
 20.11.2008
 EL
 Επίσημη Εφημερίδα της Ευρωπαϊκής Ένωσης
 L 309/19
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 98/2008
 της 26ης Σεπτεμβρίου 2008
 για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 62/2008 της 6ης Ιουνίου 2008 (1).
 (2)
 Ο κανονισμός (ΕΚ) αριθ. 109/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, για την τροποποίηση του κανονισμού (ΕΚ) αριθ. 1924/2006 σχετικά με τους ισχυρισμούς διατροφής και υγείας που διατυπώνονται στα τρόφιμα (2) πρέπει να ενσωματωθεί στη συμφωνία.
 (3)
 Η οδηγία 2008/17/ΕΚ της Επιτροπής, της 19ης Φεβρουαρίου 2008, για την τροποποίηση ορισμένων παραρτημάτων των οδηγιών 86/362/EOK, 86/363/EOK και 90/642/EOK του Συμβουλίου όσον αφορά τα ανώτατα όρια υπολειμμάτων για τις ουσίες acephate, acetamiprid, acibenzolar-S-methyl, aldrin, benalaxyl, benomyl, carbendazim, chlormequat, chlorothalonil, chlorpyrifos, clofentezine, cyfluthrin, cypermethrin, cyromazine, dieldrin, dimethoate, dithiocarbamates, esfenvalerate, famoxadone, fenhexamid, fenitrothion, fenvalerate, glyphosate, indoxacarb, lambda-cyhalothrin, mepanipyrim, metalaxyl-M, methidathion, methoxyfenozide, pymetrozine, pyraclostrobin pyrimethanil, spiroxamine, thiacloprid, thiophanate-methyl και trifloxystrobin (3) πρέπει να ενσωματωθεί στη συμφωνία.
 (4)
 Η παρούσα απόφαση δεν εφαρμόζεται στο Λιχτενστάιν,
 ΑΠΟΦΑΣΙΖΕΙ:
 Άρθρο 1
 Το κεφάλαιο XII του παραρτήματος ΙΙ της συμφωνίας τροποποιείται ως εξής:
 1.
 Στο σημείο 38 (Οδηγία 86/362/ΕΟΚ του Συμβουλίου), στο σημείο 39 (Οδηγία 86/363/ΕΟΚ του Συμβουλίου) και στο σημείο 54 (Οδηγία 90/642/ΕΟΚ του Συμβουλίου) παρεμβάλλεται το ακόλουθο εδάφιο:
 «—
 32008 L 0017: Οδηγία 2008/17/ΕΚ της Επιτροπής, της 19ης Φεβρουαρίου 2008 (ΕΕ L 50 της 23.2.2008, σ. 17).»
 2.
 Στο σημείο ρη [Κανονισμός (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου] προστίθενται τα ακόλουθα:
 «, όπως τροποποιήθηκε με:
 —
 32008 R 0109: Κανονισμός (ΕΚ) αριθ. 109/2008 του Ευρωπαϊκού Κοινοβουλίου και του Συμβουλίου της 15ης Ιανουαρίου 2008 (ΕΕ L 39 της 13.2.2008, σ. 14).»
 Άρθρο 2
 Τα κείμενα του κανονισμού (ΕΚ) αριθ. 109/2008 και της οδηγίας 2008/17/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 27 Σεπτεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 26 Σεπτεμβρίου 2008.
 Για τη Μεικτή Επιτροπή του ΕΟΧ
 Ο Πρόεδρος
 Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
 (1) ΕΕ L 257 της 25.9.2008, σ. 23.
 (2) ΕΕ L 39 της 13.2.2008, σ. 14.
 (3) ΕΕ L 50 της 23.2.2008, σ. 17.
 (4) Δεν έχουν αναφερθεί συνταγματικές απαιτήσεις.


text:
 2.8.2012
 EL
 Επίσημη Εφημερίδα της Ευρωπαϊκής Ένωσης
 L 207/52
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 72/2012
 της 30ής Μαρτίου 2012
 για την τροποποίηση του παραρτήματος XXI (Στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 30/2012 της 10ης Φεβρουαρίου 2012 (1).
 (2)
 Ο κανονισμός (ΕΕ) αριθ. 216/2010 της Επιτροπής, της 15ης Μαρτίου 2010, για την εφαρμογή του κανονισμού (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη μετανάστευση και τη διεθνή προστασία, όσον αφορά τον ορισμό των κατηγοριών αιτιολογιών για τις άδειες παραμονής (2) πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 18αιη [κανονισμός (ΕΕ) αριθ. 317/2010 της Επιτροπής] του παραρτήματος XXI της συμφωνίας, παρεμβάλλεται το ακόλουθο σημείο:
 «18αιθ.
 32010 R 0216: Κανονισμός (ΕΕ) αριθ. 216/2010 της Επιτροπής, της 15ης Μαρτίου 2010, για την εφαρμογή του κανονισμού (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη μετανάστευση και τη διεθνή προστασία, όσον αφορά τον ορισμό των κατηγοριών αιτιολογιών για τις άδειες παραμονής (ΕΕ L 66 της 16.3.2010, σ. 1).».
 Άρθρο 2
 Τα κείμενα του κανονισμού (ΕΕ) αριθ. 216/2010 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 31 Μαρτίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Μαρτίου 2012.
 Για τη Μεικτή Επιτροπή του ΕΟΧ
 Ο ασκών καθήκοντα Προέδρου
 Gianluca GRIPPA
 (1) ΕΕ L 161 της 21.6.2012, σ. 37.
 (2) ΕΕ L 66 της 16.3.2010, σ. 1.
 (3) Δεν έχουν αναφερθεί συνταγματικές απαιτήσεις.


text:
 1.6.2006
 EL
 Επίσημη Εφημερίδα της Ευρωπαϊκής Ένωσης
 L 147/30
 ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 20/2006
 της 10ης Μαρτίου 2006
 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ
 Η ΜΙΚΤΗ ΕΠΙΤΡΟΠΗ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 2/2006 της Μικτής Επιτροπής του ΕΟΧ, της 27ης Ιανουαρίου 2006 (1).
 (2)
 Η οδηγία 2005/49/ΕΚ της Επιτροπής, της 25ης Ιουλίου 2005, που τροποποιεί, με σκοπό την προσαρμογή στην τεχνική πρόοδο, την οδηγία 72/245/EOK του Συμβουλίου σχετικά με τα ραδιοηλεκτρικά παράσιτα (ηλεκτρομαγνητική συμβατότητα) των οχημάτων και την οδηγία 70/156/EOK του Συμβουλίου για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Το κεφάλαιο I του παραρτήματος ΙΙ της συμφωνίας τροποποιείται ως εξής:
 1)
 Στο σημείο 1 (οδηγία 70/156/ΕΟΚ του Συμβουλίου) και στο σημείο 11 (οδηγία 72/245/ΕΟΚ του Συμβουλίου) προστίθεται η ακόλουθη περίπτωση:
 «—
 32005 L 0049: Οδηγία 2005/49/ΕΚ της Επιτροπής της 25ης Ιουλίου 2005 (ΕΕ L 194 της 26.7.2005, σ. 12).»
 2)
 Μετά το σημείο 45λγ (οδηγία 2005/30/ΕΚ της Επιτροπής), προστίθεται το ακόλουθο σημείο:
 «45λδ.
 32005 L 0049: Οδηγία 2005/49/ΕΚ της Επιτροπής, της 25ης Ιουλίου 2005, που τροποποιεί, με σκοπό την προσαρμογή στην τεχνική πρόοδο, την οδηγία 72/245/EOK του Συμβουλίου σχετικά με τα ραδιοηλεκτρικά παράσιτα (ηλεκτρομαγνητική συμβατότητα) των οχημάτων και την οδηγία 70/156/EOK του Συμβουλίου που αφορά την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (ΕΕ L 194, της 26.7.2005, σ. 12).»
 Άρθρο 2
 Τα κείμενα της οδηγίας 2005/49/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση τίθεται σε ισχύ στις 11 Μαρτίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 10 Μαρτίου 2006.
 Για τη Μικτή Επιτροπή του ΕΟΧ
 Ο Πρόεδρος
 R. WRIGHT
 (1) ΕΕ L 92 της 30.3.2006, σ. 20.
 (2) ΕΕ L 194 της 26.7.2005, σ. 12.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21990A0807(02)
 Συμφωνία υπό μορφή ανταλλαγής επιστολών, σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γκάμπια σχετικά με την αλιεία στα ανοικτά της Γκάμπια, για την περίοδο από 1ης Ιουλίου 1990 έως 30 Ιουνίου 1993
 Επίσημη Εφημερίδα αριθ. L 208 της 07/08/1990 σ. 0035
 *****ΣΥΜΦΩΝΙΑ υπό μορφή ανταλλαγής επιστολών, σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γκάμπια σχετικά με την αλιεία στα ανοικτά της Γκάμπια, για την περίοδο από 1ης Ιουλίου 1990 έως 30 Ιουνίου 1993 Α. Επιστολή της Δημοκρατίας της Γκάμπια Κύριε, Αναφερόμενος στο πρωτόκολλο, το οποίο μονογράφηκε στις 20 Απριλίου 1990, και με το οποίο καθορίζονται οι δυνατότητες αλιείας και η χρηματοδοτική αντιστάθμιση για την περίοδο από 1ης Ιουλίου 1990 έως 30 Ιουνίου 1993, έχω την τιμή να σας πληροφορήσω ότι η κυβέρνηση της Δημοκρατίας της Γκάμπια είναι έτοιμη να εφαρμόσει προσωρινά, από την 1η Ιουλίου 1990, το πρωτόκολλο αυτό, εν αναμονή της ενάρξεως της ισχύος του, σύμφωνα με το άρθρο 8, εφόσον η Ευρωπαϊκή Οικονομική Κοινότητα είναι διατεθειμένη να πράξει το ίδιο. Εννοείται ότι, στην περίπτωση αυτή, η καταβολή μιας πρώτης δόσης ίσης με το 1/3 της χρηματοδοτικής αντιστάθμισης που καθορίζεται στο άρθρο 3 του πρωτοκόλλου, πρέπει να πραγματοποιηθεί πριν από τις 30 Σεπτεμβρίου 1990. Θα σας ήμουν υπόχρεος εάν μου επιβεβαιώνατε τη συμφωνία της Ευρωπαϊκής Οικονομικής Κοινότητας για την εν λόγω προσωρινή εφαρμογή. Με τιμή Για την κυβέρνηση της Δημοκρατίας της Γκάμπια Β. Επιστολή της Κοινότητας Κύριε, Έχω την τιμή να σας γνωρίσω τη λήψη σημερινής επιστολής σας, η οποία έχει ως εξής: «Αναφερόμενος στο πρωτόκολλο, το οποίο μονογράφηκε στις 20 Απριλίου 1990, και με το οποίο καθορίζονται οι δυνατότητες αλιείας και η χρηματοδοτική αντιστάθμιση για την περίοδο από 1ης Ιουλίου 1990 έως 30 Ιουνίου 1993, έχω την τιμή να σας πληροφορήσω ότι η κυβέρνηση της Δημοκρατίας της Γκάμπια είναι έτοιμη να εφαρμόσει προσωρινά, από την 1η Ιουλίου 1990, το πρωτόκολλο αυτό, εν αναμονή της ενάρξεως της ισχύος του, σύμφωνα με το άρθρο 8, εφόσον η Ευρωπαϊκή Οικονομική Κοινότητα είναι διατεθειμένη να πράξει το ίδιο. Εννοείται ότι, στην περίπτωση αυτή, η καταβολή μιας πρώτης δόσης ίσης με το 1/3 της χρηματοδοτικής αντιστάθμισης που καθορίζεται στο άρθρο 3 του πρωτοκόλλου, πρέπει να πραγματοποιηθεί πριν από τις 30 Σεπτεμβρίου 1990. Θα σας ήμουν υπόχρεος εάν μου επιβεβαιώνατε τη συμφωνία της Ευρωπαϊκής Οικονομικής Κοινότητας για την εν λόγω προσωρινή εφαρμογή.» Έχω την τιμή να σας επιβεβαιώσω τη συμφωνία της Ευρωπαϊκής Οικονομικής Κοινότητας για την εν λόγω προσωρινή εφαρμογή. Με τιμή Εξ ονόματος του Συμβουλίου των Ευρωπαϊκών Κοινοτήτων


text:
 8.11.2012
 EL
 Επίσημη Εφημερίδα της Ευρωπαϊκής Ένωσης
 L 309/23
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 140/2012
 της 13ης Ιουλίου 2012
 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
 Εκτιμώντας τα ακόλουθα:
 (1)
 Το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 122/2012 της 15ης Ιουνίου 2012 (1).
 (2)
 Είναι σκόπιμο να επεκταθεί η συνεργασία των συμβαλλομένων μερών της συμφωνίας, ώστε να συμπεριληφθεί ο κανονισμός (ΕΚ) αριθ. 401/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τον ευρωπαϊκό οργανισμό περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον (2).
 (3)
 Είναι σκόπιμο να επεκταθεί η συνεργασία των συμβαλλόμενων μερών της συμφωνίας στον τομέα του αθλητισμού.
 (4)
 Ο κανονισμός (ΕΚ) αριθ. 401/2009 καταργεί τον κανονισμό (ΕΟΚ) αριθ. 1210/90 του Συμβουλίου (3), που έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
 (5)
 Το πρωτόκολλο 31 της συμφωνίας πρέπει, επομένως, να τροποποιηθεί, ώστε να καταστεί δυνατή η επέκταση της εν λόγω συνεργασίας,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το πρωτόκολλο 31 της συμφωνίας τροποποιείται ως εξής:
 1.
 Το άρθρο 3 παράγραφος 2 του πρωτοκόλλου 31 της συμφωνίας αντικαθίσταται από το ακόλουθο κείμενο:
 «α)
 Τα κράτη της ΕΖΕΣ συμμετέχουν πλήρως στον Ευρωπαϊκό Οργανισμό Περιβάλλοντος, εφεξής “ο Οργανισμός”, και στο Ευρωπαϊκό Δίκτυο Πληροφοριών και Παρατηρήσεων σχετικά με το Περιβάλλον, που έχουν δημιουργηθεί με τον κανονισμό (ΕΚ) αριθ. 401/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τον ευρωπαϊκό οργανισμό περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον (4).
 β)
 Τα κράτη της ΕΖΕΣ συνεισφέρουν οικονομικά στις δραστηριότητες που αναφέρονται στο στοιχείο α), σύμφωνα με το άρθρο 82 παράγραφος 1 και το πρωτόκολλο 32 της συμφωνίας.
 γ)
 Τα κράτη της ΕΖΕΣ, ως απόρροια του στοιχείου β), συμμετέχουν πλήρως στο διοικητικό συμβούλιο του Οργανισμού, χωρίς δικαίωμα ψήφου, και λαμβάνουν μέρος στις εργασίες της επιστημονικής επιτροπής του Οργανισμού.
 δ)
 Ο όρος “κράτος/-η μέλος/-η” και άλλοι όροι αναφερόμενοι στους δημόσιους φορείς τους που περιλαμβάνονται στα άρθρα 4 και 5 του κανονισμού θεωρείται ότι καλύπτουν, εκτός από την έννοια που έχουν στον κανονισμό, τα κράτη της ΕΖΕΣ και τους δημόσιους φορείς αυτών.
 ε)
 Περιβαλλοντικά δεδομένα που παρέχονται στον Οργανισμό ή που προέρχονται από αυτόν μπορούν να δημοσιεύονται και να τίθενται στη διάθεση του κοινού, υπό τον όρο ότι οι εμπιστευτικού χαρακτήρα πληροφορίες τυγχάνουν του αυτού βαθμού προστασίας στα κράτη της ΕΖΕΣ με τον παρεχόμενο εντός της Κοινότητας.
 στ)
 Ο Οργανισμός έχει νομική προσωπικότητα. Σε όλα τα κράτη που είναι συμβαλλόμενα μέρη της συμφωνίας απολαύει της ευρύτερης δυνατής νομικής προστασίας που παρέχεται από τη νομοθεσία τους στα νομικά πρόσωπα.
 ζ)
 Τα κράτη της ΕΖΕΣ εφαρμόζουν στον Οργανισμό το πρωτόκολλο περί των προνομίων και ασυλιών


text:
των Ευρωπαϊκών Κοινοτήτων.
 η)
 Κατά παρέκκλιση του άρθρου 12 παράγραφος 2 στοιχείο α) του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, οι υπήκοοι των κρατών της ΕΖΕΣ που απολαύουν των πλήρων πολιτικών τους δικαιωμάτων δύνανται να προσλαμβάνονται βάσει σύμβασης από τον εκτελεστικό διευθυντή του Οργανισμού.
 θ)
 Δυνάμει του άρθρου 79 παράγραφος 3 της συμφωνίας, το μέρος VII (Θεσμικές διατάξεις) της συμφωνίας εφαρμόζεται στην παρούσα παράγραφο.
 ι)
 Ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, για την εφαρμογή του κανονισμού (ΕΚ) αριθ. 401/2009, ισχύει και για όλα τα έγγραφα του Οργανισμού σχετικά με τα κράτη της ΕΖΕΣ.
 2.
 Η επικεφαλίδα του άρθρου 4 (Εκπαίδευση, κατάρτιση και νεολαία) αντικαθίσταται ως εξής:
 «Εκπαίδευση, κατάρτιση, νεολαία και αθλητισμός».
 Άρθρο 2
 Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (5).
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 13 Ιουλίου 2012.
 Για τη Μεικτή Επιτροπή του ΕΟΧ
 Ο Πρόεδρος
 Atle LEIKVOLL
 (1) ΕΕ L 270 της 4.10.2012, σ. 46.
 (2) ΕΕ L 126 της 21.5.2009, σ. 13.
 (3) ΕΕ L 120 της 11.5.1990, σ. 1.
 (4) ΕΕ L 126 της 21.5.2009, σ. 13.».
 (5) Δεν έχουν αναφερθεί συνταγματικές απαιτήσεις.


text:
 4.3.2021
 EL
 Επίσημη Εφημερίδα της Ευρωπαϊκής Ένωσης
 L 75/41
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 202/2018
 της 21ης Σεπτεμβρίου 2018
 για την τροποποίηση του παραρτήματος XXI (Στατιστικές) της συμφωνίας για τον ΕΟΧ [2021/316]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2017/543 της Επιτροπής, της 22ας Μαρτίου 2017, για τη θέσπιση κανόνων εφαρμογής του κανονισμού (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης όσον αφορά τις τεχνικές προδιαγραφές των θεμάτων και των κατανομών τους (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα XXI της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 18κεγ [κανονισμός (ΕΕ) αριθ. 1151/2010 της Επιτροπής] του παραρτήματος XXI της συμφωνίας για τον ΕΟΧ προστίθεται η ακόλουθη περίπτωση:
 «18κεδ.
 32017 R 0543: Εκτελεστικός κανονισμός (ΕΕ) 2017/543 της Επιτροπής, της 22ας Μαρτίου 2017, για τη θέσπιση κανόνων εφαρμογής του κανονισμού (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης όσον αφορά τις τεχνικές προδιαγραφές των θεμάτων και των κατανομών τους (ΕΕ L 78 της 23.3.2017, σ. 13).»
 Άρθρο 2
 Το κείμενο του εκτελεστικού κανονισμού (ΕΕ) 2017/543 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις 22 Σεπτεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 21 Σεπτεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 78 της 23.3.2017, σ. 13.
 (*1) Δεν έχουν αναφερθεί συνταγματικές απαιτήσεις.


text:
 28.4.2011
 EL
 Επίσημη Εφημερίδα της Ευρωπαϊκής Ένωσης
 L 109/55
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στην ακόλουθη διεύθυνση:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 34 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά την πρόληψη κινδύνου πυρκαγιάς
 Ενσωματώνει όλο το έγκυρο κείμενο έως:
 Το συμπλήρωμα 3 της σειράς τροποποιήσεων 02 — Ημερομηνία έναρξης ισχύος: 24 Οκτωβρίου 2009
 ΠΕΡΙΕΧΟΜΕΝΟ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Αίτηση για χορήγηση έγκρισης
 3.
 Έγκριση
 ΜΕΡΟΣ I — ΕΓΚΡΙΣΗ ΤΩΝ ΟΧΗΜΑΤΩΝ ΟΣΟΝ ΑΦΟΡΑ ΤΙΣ ΔΕΞΑΜΕΝΕΣ ΚΑΥΣΙΜΟΥ ΤΟΥΣ
 4.
 Ορισμοί
 5.
 Απαιτήσεις για τις δεξαμενές υγρού καυσίμου
 6.
 Δοκιμές των δεξαμενών υγρού καυσίμου
 ΜΕΡΟΣ II — ΕΓΚΡΙΣΗ ΟΧΗΜΑΤΩΝ ΟΣΟΝ ΑΦΟΡΑ ΤΗΝ ΠΡΟΣΛΗΨΗ ΚΙΝΔΥΝΩΝ ΠΥΡΚΑΓΙΑΣ ΣΤΗΝ ΠΕΡΙΠΤΩΣΗ ΣΥΓΚΡΟΥΣΗΣ
 7.
 Ορισμοί
 8.
 Απαιτήσεις εγκατάστασης δεξαμενών υγρού καυσίμου
 9.
 Δοκιμές επί του οχήματος
 ΜΕΡΟΣ III — ΕΓΚΡΙΣΗ ΔΕΞΑΜΕΝΩΝ ΥΓΡΟΥ ΚΑΥΣΙΜΟΥ ΩΣ ΞΕΧΩΡΙΣΤΩΝ ΤΕΧΝΙΚΩΝ ΜΟΝΑΔΩΝ
 10.
 Ορισμοί
 11.
 Απαιτήσεις δεξαμενών υγρού καυσίμου
 ΜΕΡΟΣ IV — ΕΓΚΡΙΣΗ ΟΧΗΜΑΤΩΝ ΟΣΟΝ ΑΦΟΡΑ ΤΗΝ ΕΓΚΑΤΑΣΤΑΣΗ ΕΓΚΕΚΡΙΜΕΝΩΝ ΔΕΞΑΜΕΝΩΝ ΚΑΥΣΙΜΟΥ
 12.
 Ορισμοί
 13.
 Απαιτήσεις εγκατάστασης δεξαμενών υγρού καυσίμου
 14.
 Τροποποιήσεις του τύπου του οχήματος ή δεξαμενής
 15.
 Συμμόρφωση της παραγωγής
 16.
 Κυρώσεις σε περίπτωση μη συμμόρφωσης της παραγωγής
 17.
 Μεταβατικές διατάξεις
 18.
 Ονομασίες και διευθύνσεις των τεχνικών υπηρεσιών που διενεργούν δοκιμές έγκρισης και των διοικητικών υπηρεσιών
 ΠΑΡΑΡΤΗΜΑΤΑ
 Παράρτημα 1 —
 Κοινοποίηση σχετικά με τη χορήγηση ή επέκταση ή απόρριψη ή ανάκληση έγκρισης ή την οριστική διακοπή της παραγωγής τύπου οχήματος όσον αφορά τη δεξαμενή υγρού καυσίμου και την πρόληψη κινδύνου πυρκαγιάς σε περίπτωση μετωπικής/πλευρικής/οπίσθιας σύγκρουσης και τον τύπο δεξαμενής υγρού καυσίμου, σύμφωνα με τον κανονισμό αριθ. 34
 Παράρτημα 2 —
 Διατάξεις σημάτων έγκρισης
 Παράρτημα 3 —
 Δοκιμή μετωπικής κρούσης επί φράγματος
 Παράρτημα 4 —
 Διαδικασία για τη δοκιμή οπίσθιας σύγκρουσης
 Παράρτημα 5 —
 Δοκιμή δεξαμενών καυσίμων κατασκευασμένων από πλαστικό υλικό
 Προσάρτημα 1 —
 Δοκιμή πυραντίστασης
 Προσάρτημα 2 —
 Διαστάσεις και τεχνικά στοιχεία πυρίμαχων πλίνθων
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός ισχύει:
 1.1.
 ΜΕΡΟΣ I: για την έγκριση οχημάτων των κατηγοριών Μ, Ν και Ο (1) /όσον αφορά την (τις) δεξαμενή(-ές) υγρού καυσίμου.
 1.2.
 ΜΕΡΟΣ II: κατ’ αίτηση του κατασκευαστή, για την έγκριση οχημάτων των κατηγοριών M, Ν και Ο που έχουν εγκριθεί σύμφωνα με το μέρος I του παρόντος κανονισμού εξοπλισμένων με δεξαμενή(-ές) υγρού καυσίμου όσον αφορά την πρόληψη κινδύνου πυρκαγιάς σε περίπτωση μετωπικής ή/και πλευρικής ή/και οπίσθιας σύγκρουσης.
 1.3.
 ΜΕΡΟΣ III: στην έγκριση δεξαμενών υγρού καυσίμου ως τεχνικών μονάδων.
 1.4.
 ΜΕΡΟΣ IV: στην έγκριση οχημάτων όσον αφορά την εγκατάσταση εγκεκριμένων δεξαμενών υγρού καυσίμου.
 2. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
 2.1. Αίτηση έγκρισης σύμφωνα με το μέρος I ή/και το μέρος II του παρόντος κανονισμού
 2.1.1.
 Η αίτηση για χορήγηση έγκρισης ενός τύπου οχήματος στο μέρος I ή στο μέρος II του παρόντος κανονισμού υποβάλλεται από τον κατασκευαστή του οχήματος ή από τον δεόντως εξουσιοδοτημένο


text:
αντιπρόσωπό του.
 2.1.2.
 Η αίτηση συνοδεύεται από τα παρακάτω έγγραφα εις τριπλούν και από τα ακόλουθα στοιχεία:
 2.1.2.1.
 λεπτομερή περιγραφή του τύπου οχήματος όσον αφορά τα στοιχεία που καθορίζονται στην παράγραφο 4.2 ή/και στην παράγραφο 7.2. Πρέπει να προσδιορίζονται οι αριθμοί ή/και τα σύμβολα αναγνώρισης του τύπου του κινητήρα και του τύπου οχήματος·
 2.1.2.2.
 σχέδιο(-α) που εμφανίζει(-ουν) τα χαρακτηριστικά της δεξαμενής και προσδιορίζει(-ουν) το υλικό κατασκευής της·
 2.1.2.3.
 διάγραμμα του συνολικού συστήματος τροφοδοσίας καυσίμου, που εμφανίζει τη θέση κάθε κατασκευαστικού στοιχείου στο όχημα και
 2.1.2.4.
 για αιτήσεις σύμφωνα με το μέρος II του παρόντος κανονισμού, διάγραμμα της ηλεκτρικής εγκατάστασης που εμφανίζει τη θέση της και τον τρόπο στερέωσής της στο όχημα.
 2.1.3.
 Στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης τύπου υποβάλλονται τα εξής:
 2.1.3.1.
 όχημα αντιπροσωπευτικό του προς έγκριση τύπου οχήματος ή τα μέρη του οχήματος που η τεχνική υπηρεσία θεωρεί αναγκαία για τις δοκιμές έγκρισης·
 2.1.3.2.
 στην περίπτωση οχήματος εξοπλισμένου με δεξαμενή κατασκευασμένη από πλαστικό υλικό, επτά επιπλέον δεξαμενές με τα εξαρτήματά τους·
 2.1.3.3.
 στην περίπτωση οχήματος εξοπλισμένου με δεξαμενή κατασκευασμένη από άλλο υλικό, δύο επιπλέον δεξαμενές με τα εξαρτήματά τους.
 2.2. Αίτηση έγκρισης σύμφωνα με το μέρος III του παρόντος κανονισμού
 2.2.1.
 Η αίτηση έγκρισης του τύπου δεξαμενής υγρού καυσίμου σύμφωνα με το μέρος III του παρόντος κανονισμού υποβάλλεται από τον κατασκευαστή της δεξαμενής ή από τον δεόντως εξουσιοδοτημένο αντιπρόσωπό του.
 2.2.2.
 Η αίτηση συνοδεύεται από τα ακόλουθα έγγραφα εις τριπλούν και με τα ακόλουθα στοιχεία:
 2.2.2.1.
 λεπτομερή περιγραφή του τύπου της δεξαμενής καυσίμου όσον αφορά τα στοιχεία που καθορίζονται στην παράγραφο 10.2· θα πρέπει να καθοριστεί κατά πόσο η αίτηση ισχύει για τύπο δεξαμενής με ή χωρίς τα εξαρτήματά του και κατά πόσον ισχύει για γενική χρήση ή για ειδική χρήση του οχήματος. Στην περίπτωση έγκρισης τύπου δεξαμενής χωρίς τα εξαρτήματά της, περιλαμβάνεται σαφής προσδιορισμός των εξαρτημάτων που χρησιμοποιούνται για τις δοκιμές·
 2.2.2.2.
 σχέδιο(–α) που δείχνουν τα χαρακτηριστικά της δεξαμενής καυσίμου και καθορίζουν το υλικό από το οποίο κατασκευάζεται και, στην περίπτωση δεξαμενής για ειδική χρήση οχήματος, τα χαρακτηριστικά μερών του οχήματος που χρησιμοποιούνται κατά τη διάρκεια των δοκιμών.
 2.2.3.
 Τα ακόλουθα στοιχεία υποβάλλονται στην τεχνική υπηρεσία που είναι αρμόδια για τη διεξαγωγή των δοκιμών έγκρισης τύπου:
 2.2.3.1.
 στην περίπτωση δεξαμενής που κατασκευάζεται από πλαστικό υλικό: επτά δεξαμενές, με τα εξαρτήματά τους. Στην περίπτωση δεξαμενής που πρέπει να εγκριθεί χωρίς τα εξαρτήματά της, υποβάλλονται επτά σύνολα εξαρτημάτων του τύπου που κανονικά τοποθετείται στο όχημα·
 2.2.3.2.
 στην περίπτωση δεξαμενής που κατασκευάζεται από κάποιο άλλο υλικό: δύο δεξαμενές, με τα εξαρτήματά τους. Στην περίπτωση δεξαμενής που πρέπει να εγκριθεί χωρίς τα εξαρτήματά της, υποβάλλονται δύο σύνολα εξαρτημάτων του τύπου που κανονικά τοποθετείται στο όχημα·
 2.2.3.3.
 στην περίπτωση δεξαμενής που κατασκευάζεται από πλαστικό για ειδική χρήση του οχήματος, υποβάλλονται μέρη του οχήματος όπως επισημαίνεται στην παράγραφο 5.3.2 του παραρτήματος 5.
 2.3. Αίτηση έγκρισης σύμφωνα με το μέρος IV του παρόντος κανονισμού
 2.3.1.
 Η αίτηση έγκρισης τύπου του οχήματος σύμφωνα με το μέρος IV του παρόντος κανονισμού υποβάλλεται από τον κατασκευαστή του οχήματος ή από τον


text:
δεόντως εξουσιοδοτημένο αντιπρόσωπό του.
 2.3.2.
 Η αίτηση συνοδεύεται από τα ακόλουθα έγγραφα εις τριπλούν και με τα ακόλουθα στοιχεία:
 2.3.2.1.
 λεπτομερή περιγραφή του τύπου οχήματος όσον αφορά τα στοιχεία που καθορίζονται στην παράγραφο 12.2. Καθορίζονται οι αριθμοί ή/και τα σύμβολα που προσδιορίζουν τον τύπο κινητήρα και τον τύπο οχήματος·
 2.3.2.2.
 διάγραμμα του συνόλου του συστήματος τροφοδοσίας καυσίμου, που δείχνει τη θέση κάθε στοιχείου στο όχημα·
 2.3.2.3.
 κατάλογο όλων των τύπων δεξαμενών υγρού καυσίμου που είναι εγκεκριμένοι σύμφωνα με το μέρος III του κανονισμού και προορίζονται να τοποθετηθούν στον τύπο του οχήματος.
 2.3.3.
 Τα ακόλουθα υποβάλλονται στην τεχνική υπηρεσία που είναι αρμόδια για τη διεξαγωγή των δοκιμών έγκρισης τύπου:
 2.3.3.1.
 όχημα αντιπροσωπευτικό του τύπου οχήματος που πρόκειται να εγκριθεί·
 2.3.3.2.
 εφόσον χρειάζεται, δύο πρόσθετες δεξαμενές με τα εξαρτήματα τους στην περίπτωση κάθε τύπου δεξαμενής καυσίμου που εγκρίνεται χωρίς τα εξαρτήματά της.
 3. ΕΓΚΡΙΣΗ
 3.1. Έγκριση σύμφωνα με το μέρος I ή/και το μέρος II του παρόντος κανονισμού.
 3.1.1.
 Εφόσον το όχημα που υποβλήθηκε προς έγκριση σύμφωνα με τον παρόντα κανονισμό πληροί τις απαιτήσεις του παρακάτω μέρους I ή/και μέρους II, η έγκριση του εν λόγω τύπου οχήματος χορηγείται.
 3.1.2.
 Κάθε εγκεκριμένος τύπος φέρει αριθμό έγκρισης του οποίου τα δύο πρώτα ψηφία αποτελούν τον αριθμό της πλέον πρόσφατης σειράς τροποποιήσεων που ενσωματώθηκαν στον κανονισμό κατά την ημερομηνία έκδοσης της έγκρισης. Ωστόσο, ένα συμβαλλόμενο μέρος δύναται να δώσει τον ίδιο αριθμό έγκρισης σε περισσότερους του ενός τύπους οχήματος όπως ορίζεται στην παράγραφο 4.2 ή/και 7.2, εφόσον οι τύποι αποτελούν μεταβλητές του ίδιου βασικού μοντέλου και με τον όρο ότι κάθε τύπος υποβάλλεται ξεχωριστά σε δοκιμές και διαπιστώνεται η συμμόρφωσή του προς τους όρους του παρόντος κανονισμού.
 3.1.3.
 Στα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιείται η ειδοποίηση έγκρισης ή απόρριψης της έγκρισης τύπου οχήματος σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος 1 προσάρτημα 1 του παρόντος κανονισμού και μέσω διαγραμμάτων που εμφανίζουν τα στοιχεία που αναφέρονται στις ανωτέρω παραγράφους 2.1.2.2, 2.1.2.3 και 2.1.2.4 (που υποβάλλονται από τον αιτούντα την έγκριση), σε μέγεθος όχι μεγαλύτερο του A4 (210 × 297 mm) ή διπλωμένο ώστε να επιτυγχάνεται το εν λόγω μέγεθος και σε κατάλληλη κλίμακα.
 3.1.4.
 Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
 3.1.4.1.
 κύκλο που περιβάλλει το χαρακτήρα «E» ακολουθούμενο από τον διακριτικό αριθμό της χώρας που έχει χορηγήσει την έγκριση (2)·
 3.1.4.2.
 τον αριθμό του παρόντος κανονισμού ακολουθούμενο από τα στοιχεία «RI», εάν το όχημα εγκρίνεται σύμφωνα με το μέρος I του κανονισμού, ή από τα στοιχεία «RII», εάν το όχημα εγκρίνεται σύμφωνα με τα μέρη I ή IV και το μέρος II του κανονισμού, μια παύλα και τον αριθμό έγκρισης στο δεξιό μέρος του κύκλου που προβλέπεται στην παράγραφο 3.1.4.1.
 3.1.5.
 Αν το όχημα είναι σύμφωνο με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος


text:
κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 3.1.4.1· στην προκειμένη περίπτωση, οι επιπρόσθετοι αριθμοί, οι αριθμοί έγκρισης και τα σύμβολα όλων των κανονισμών βάσει των οποίων έχει χορηγηθεί έγκριση στη χώρα που χορήγησε έγκριση βάσει του παρόντος κανονισμού τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 3.1.4.1.
 3.1.6.
 Το σήμα έγκρισης πρέπει να είναι ευανάγνωστο και ανεξίτηλο.
 3.1.7.
 Το σήμα έγκρισης τοποθετείται κοντά ή πάνω στην πινακίδα με τα στοιχεία του οχήματος η οποία τοποθετείται από τον κατασκευαστή.
 3.1.8.
 Στο παράρτημα 2 του παρόντος κανονισμού παρατίθενται παραδείγματα διάταξης του σήματος έγκρισης.
 3.2. Έγκριση σύμφωνα με το μέρος III του παρόντος κανονισμού
 3.2.1.
 Αν η δεξαμενή που υποβάλλεται για έγκριση σύμφωνα με τον παρόντα κανονισμό πληροί τις απαιτήσεις του μέρους III παρακάτω, χορηγείται έγκριση του εν λόγω τύπου δεξαμενής.
 3.2.2.
 Κάθε εγκεκριμένος τύπος φέρει αριθμό έγκρισης του οποίου τα δύο πρώτα ψηφία αποτελούν τον αριθμό της πλέον πρόσφατης σειράς τροποποιήσεων που ενσωματώθηκαν στον κανονισμό κατά την ημερομηνία έκδοσης της έγκρισης.
 3.2.3.
 Ειδοποίηση έγκρισης ή απόρριψης έγκρισης τύπου δεξαμενής σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό μέσω εντύπου που συμμορφώνεται με το υπόδειγμα του παραρτήματος 1 προσάρτημα 2 του κανονισμού και διαγράμματα που παρέχουν τα λεπτομερή στοιχεία που αναφέρονται στις παραγράφους 2.2.2.1 και 2.2.2.2 ανωτέρω (που παρέχονται από τον αιτούντα την έγκριση) σε μέγεθος που δεν υπερβαίνει το A 4 (210 × 297 mm) ή διπλωμένο σε αυτό το μέγεθος και σε κατάλληλη κλίμακα.
 3.2.4.
 Σε κάθε δεξαμενή η οποία ανταποκρίνεται σε τύπο δεξαμενής που έχει εγκριθεί σύμφωνα με τον παρόντα κανονισμό τοποθετείται εμφανώς και σε σημείο ευπρόσιτο που καθορίζεται στο έντυπο έγκρισης ένα διεθνές σήμα έγκρισης αποτελούμενο από:
 3.2.4.1.
 κύκλο που περιβάλλει το χαρακτήρα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση (2)·
 3.2.4.2.
 τον αριθμό του παρόντος κανονισμού ακολουθούμενο από τα στοιχεία «RIII», την αναφορά «U» αν η δεξαμενή είναι εγκεκριμένη για γενική χρήση ή «S» αν η δεξαμενή είναι εγκεκριμένη για ειδική χρήση του οχήματος, την αναφορά «+A» αν η δεξαμενή είναι εγκεκριμένη με τα εξαρτήματά της ή «#A» αν η δεξαμενή είναι εγκεκριμένη χωρίς τα εξαρτήματά της, μια παύλα και τον αριθμό έγκρισης στα δεξιά του κύκλου που περιγράφεται στην παράγραφο 3.2.4.1.
 3.2.5.
 Το σήμα έγκρισης να είναι ευανάγνωστο και ανεξίτηλο όταν η δεξαμενή εγκαθίσταται στο όχημα.
 3.2.6.
 Στο παράρτημα 2 του παρόντος κανονισμού παρατίθενται παραδείγματα διάταξης του σήματος έγκρισης.
 3.3. Έγκριση σύμφωνα με το μέρος IV του παρόντος κανονισμού
 3.3.1.
 Αν το όχημα που υποβλήθηκε για έγκριση σύμφωνα με τον παρόντα κανονισμό πληροί τις απαιτήσεις του μέρους IV παρακάτω, χορηγείται έγκριση του εν λόγω τύπου οχήματος.
 3.3.2.
 Κάθε εγκεκριμένος τύπος φέρει αριθμό έγκρισης του οποίου τα δύο πρώτα ψηφία αποτελούν τον αριθμό της πλέον πρόσφατης σειράς τροποποιήσεων που ενσωματώθηκαν στον κανονισμό κατά την ημερομηνία έκδοσης της έγκρισης. Ωστόσο, ένα συμβαλλόμενο μέρος δύναται να δώσει τον ίδιο αριθμό έγκρισης σε περισσότερους του ενός τύπους οχήματος όπως ορίζεται στην παράγραφο 12.2, εφόσον οι τύποι αποτελούν μεταβλητές


text:
του ίδιου βασικού μοντέλου και με τον όρο ότι κάθε τύπος υποβάλλεται ξεχωριστά σε δοκιμές και διαπιστώνεται η συμμόρφωσή του προς τους όρους του παρόντος κανονισμού.
 3.3.3.
 Στα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιείται η ειδοποίηση έγκρισης ή απόρριψης της έγκρισης τύπου οχήματος σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος 1 προσάρτημα 1 του παρόντος κανονισμού και μέσω διαγραμμάτων που εμφανίζουν τα στοιχεία που αναφέρονται στις ανωτέρω παραγράφους 2.3.2.1., 2.3.2.2. και 2.3.2.3. (που υποβάλλονται από τον αιτούντα την έγκριση), σε μέγεθος όχι μεγαλύτερο του A4 (210 × 297 mm) ή διπλωμένο ώστε να επιτυγχάνεται το εν λόγω μέγεθος και σε κατάλληλη κλίμακα.
 3.3.4.
 Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
 3.3.4.1.
 κύκλο που περιβάλλει το χαρακτήρα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση (2)·
 3.3.4.2.
 τον αριθμό του παρόντος κανονισμού ακολουθούμενο από τα στοιχεία «RIV», μια παύλα και τον αριθμό έγκρισης στα δεξιά του κύκλου που περιγράφεται στην παράγραφο 3.3.4.1.
 3.3.5.
 Αν το όχημα είναι σύμφωνο με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 3.3.4.1· στην προκειμένη περίπτωση, οι επιπρόσθετοι αριθμοί, οι αριθμοί έγκρισης και τα σύμβολα όλων των κανονισμών βάσει των οποίων έχει χορηγηθεί έγκριση στη χώρα που χορήγησε έγκριση βάσει του παρόντος κανονισμού τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 3.3.4.1.
 3.3.6.
 Το σήμα έγκρισης πρέπει να είναι ευανάγνωστο και ανεξίτηλο.
 3.3.7.
 Το σήμα έγκρισης τοποθετείται κοντά ή πάνω στην πινακίδα με τα στοιχεία του οχήματος η οποία τοποθετείται από τον κατασκευαστή.
 3.3.8.
 Στο παράρτημα 2 του παρόντος κανονισμού παρατίθενται παραδείγματα διάταξης του σήματος έγκρισης.
 ΜΕΡΟΣ I — ΕΓΚΡΙΣΗ ΟΧΗΜΑΤΩΝ ΟΣΟΝ ΑΦΟΡΑ ΤΙΣ ΔΕΞΑΜΕΝΕΣ ΚΑΥΣΙΜΩΝ ΤΟΥΣ
 4. ΟΡΙΣΜΟΙ
 Για τους σκοπούς του παρόντος μέρους του κανονισμού:
 4.1.
 ως «έγκριση οχήματος» νοείται η έγκριση ενός τύπου οχήματος όσον αφορά τις δεξαμενές υγρών καυσίμων·
 4.2.
 ως «τύπος οχήματος» νοούνται τα οχήματα που δεν διαφέρουν ουσιωδώς σε σημεία όπως:
 4.2.1.
 η ονομασία τύπου του κατασκευαστή·
 4.2.2.
 σε οχήματα της κατηγορίας Μ1, η θέση της (των) δεξαμενής(-ών) στο όχημα, εφόσον επηρεάζει αρνητικά τις απαιτήσεις της παραγράφου 5.10·
 4.3.
 ως «θάλαμος επιβατών» νοείται ο χώρος για τους επιβάτες που περικλείεται από τη σκεπή, το δάπεδο, τα πλευρικά τοιχώματα, τις θύρες, τους εξωτερικούς υαλοπίνακες, το εμπρόσθιο διαχωριστικό διάφραγμα και το επίπεδο που διέρχεται από το οπίσθιο διαχωριστικό διάφραγμα ή το επίπεδο στήριξης του ερεισίνωτου των οπίσθιων καθισμάτων·
 4.4.
 ως «δεξαμενή» νοείται(-ούνται) η (οι) δεξαμενή(-ές) που έχει(-ουν) σχεδιαστεί για να περιέχει(-ουν) το υγρό καύσιμο, όπως ορίζεται στην παράγραφο 4.6, που χρησιμοποιείται πρωτίστως για την πρόωση του οχήματος, εξαιρουμένων των εξαρτημάτων της(τους) [σωλήνας πλήρωσης (εφόσον πρόκειται για χωριστό στοιχείο), στόμιο πλήρωσης, πώμα, δείκτης ποσότητας, συνδέσεις με τον κινητήρα ή για την αντιστάθμιση της εσωτερικής


text:
υπερπίεσης κ.λπ.]·
 4.5.
 ως «χωρητικότητα της δεξαμενής καυσίμου» νοείται η χωρητικότητα της δεξαμενής καυσίμου όπως ορίζεται από τον κατασκευαστή, και
 4.6.
 ως «υγρό καύσιμο» νοείται το καύσιμο που βρίσκεται σε υγρή κατάσταση υπό κανονικές συνθήκες θερμοκρασίας και πίεσης.
 5. ΑΠΑΙΤΗΣΕΙΣ ΓΙΑ ΤΙΣ ΔΕΞΑΜΕΝΕΣ ΥΓΡΟΥ ΚΑΥΣΙΜΟΥ
 5.1. Οι δεξαμενές είναι κατασκευασμένες έτσι ώστε να είναι ανθεκτικές στη διάβρωση.
 5.2. Οι δεξαμενές υποβάλλονται επιτυχώς, όταν φέρουν όλα τα εξαρτήματα που κανονικώς προσαρμόζονται σε αυτές, στις δοκιμές διαρροής που διενεργούνται σύμφωνα με το παράγραφο 6.1 σε σχετική εσωτερική πίεση ίση προς το διπλάσιο της υπερπίεσης λειτουργίας, σε καμία όμως περίπτωση μικρότερη από υπερπίεση 0,3 bar.
 Οι δεξαμενές που είναι κατασκευασμένες από πλαστικό υλικό θεωρούνται ότι πληρούν την ανωτέρω απαίτηση εφόσον έχουν υποβληθεί επιτυχώς στη δοκιμή που περιγράφεται στο παράρτημα 5 παράγραφος 2.
 5.3. Τυχόν υπερπίεση ή πίεση υπερβαίνουσα την πίεση λειτουργίας αντισταθμίζεται αυτομάτως με κατάλληλες διατάξεις (εξαεριστικά, βαλβίδες ασφαλείας κ.λπ.).
 5.4. Τα εξαεριστικά είναι σχεδιασμένα κατά τρόπο ώστε να προλαμβάνονται τυχόν κίνδυνοι πυρκαγιάς. Ειδικότερα, οποιοδήποτε καύσιμο που τυχόν διαρρέει κατά την πλήρωση της (των) δεξαμενής(-ών) δεν έρχεται σε επαφή με το σύστημα εξάτμισης. Το καύσιμο αυτό πρέπει να διοχετεύεται στο έδαφος.
 5.5. Η (Οι) δεξαμενή(-ές) δεν τοποθετείται(-ούνται) σε επιφάνεια ή δεν αποτελεί(-ούν) επιφάνεια (δάπεδο, τοίχωμα, διάφραγμα) του θαλάμου επιβατών ή άλλου διαμερίσματος που αποτελεί αναπόσπαστο τμήμα αυτού.
 5.6. Προβλέπεται χώρισμα μεταξύ του θαλάμου επιβατών και της (των) δεξαμενής(-ών). Το χώρισμα μπορεί να διαθέτει ανοίγματα (π.χ. για τη διέλευση καλωδίων) υπό τον όρο ότι είναι έτσι διατεταγμένα ώστε, υπό συνήθεις συνθήκες χρήσης, να μη μπορεί να ρεύσει το καύσιμο ελεύθερα από τη(τις) δεξαμενή(-ές) προς το θάλαμο επιβατών ή άλλο διαμέρισμα που αποτελεί αναπόσπαστο τμήμα αυτού.
 5.7. Κάθε δεξαμενή είναι ασφαλώς στερεωμένη και τοποθετημένη έτσι ώστε να διασφαλίζεται ότι τυχόν διαρροή καυσίμου από τη δεξαμενή ή τα εξαρτήματά της διαφεύγει προς το έδαφος και όχι προς το θάλαμο επιβατών υπό συνήθεις συνθήκες χρήσης.
 5.8. Το στόμιο πλήρωσης δεν βρίσκεται στον θάλαμο επιβατών, στον χώρο των αποσκευών ή στο διαμέρισμα του κινητήρα.
 5.9. Το καύσιμο δεν διαφεύγει από το πώμα της δεξαμενής ή από τις διατάξεις αντιστάθμισης της υπερπίεσης κατά τις προβλεπόμενες συνθήκες λειτουργίας του οχήματος. Στην περίπτωση ανατροπής του οχήματος, γίνεται ανεκτό το στάξιμο, υπό τον όρο ότι δεν υπερβαίνει τα 30 g/min. Η απαίτηση αυτή επαληθεύεται κατά τη δοκιμή που ορίζεται στην παράγραφο 6.2.
 5.9.1.
 Το πώμα της δεξαμενής καυσίμου στερεώνεται στον σωλήνα πλήρωσης.
 5.9.1.1.
 Οι απαιτήσεις της παραγράφου 5.9.1 πληρούνται, εφόσον προβλέπεται η πρόληψη υπερβολικών εκπομπών εξαερούμενων καυσίμων και κατασπατάλησης καυσίμων που οφείλονται στην έλλειψη πώματος της δεξαμενής καυσίμου.
 Τούτο επιτυγχάνεται με τη χρήση ενός από τα ακόλουθα:
 5.9.1.1.1.
 πώματος της δεξαμενής καυσίμου με αυτόματο άνοιγμα και κλείσιμο και μη δυνάμενου να αφαιρεθεί·
 5.9.1.1.2.
 χαρακτηριστικών σχεδιασμού για την αποφυγή υπερβολικών εκπομπών εξαερούμενων καυσίμων και κατασπατάλησης καυσίμων που οφείλονται στην έλλειψη πώματος της δεξαμενής καυσίμου·
 5.9.1.1.3.
 οποιασδήποτε άλλης διάταξης με την οποία επιτυγχάνεται το ίδιο αποτέλεσμα. Ορισμένα ενδεικτικά, αλλά όχι εξαντλητικά, παραδείγματα είναι τα εξής: πώμα δεμένο με ιμάντα ή με αλυσίδα ή πώμα για το οποίο χρησιμοποιείται το ίδιο κλειδί με το κλειδί


text:
για την εκκίνηση του αυτοκινήτου. Στην περίπτωση αυτή, το κλειδί πρέπει να μπορεί να αφαιρείται από το πώμα μόνο όταν αυτό είναι κλειδωμένο. Ωστόσο, η χρήση αυτή καθαυτή πώματος δεμένου με ιμάντα ή με αλυσίδα δεν επαρκεί για οχήματα άλλα από τα οχήματα των κατηγοριών M1 και N1·
 5.9.2.
 το παρέμβυσμα μεταξύ του πώματος και του σωλήνα πλήρωσης παραμένει στέρεα στη θέση του. Το πώμα μανταλώνει στέρεα στη θέση του πάνω στο παρέμβυσμα και στον σωλήνα πλήρωσης όταν είναι κλειστό.
 5.10. Οι δεξαμενές καυσίμων τοποθετούνται κατά τρόπο ώστε να προστατεύονται από τις συνέπειες μετωπικής ή οπίσθιας σύγκρουσης του οχήματος· πλησίον της δεξαμενής δεν πρέπει να υπάρχουν προεξέχοντα μέρη, αιχμηρές άκρες κ.λπ.
 5.11. Η δεξαμενή καυσίμου και τα εξαρτήματά της πρέπει να είναι σχεδιασμένα και να τοποθετούνται στο όχημα με τρόπο ώστε να αποφεύγεται ο κίνδυνος ανάφλεξης λόγω στατικού ηλεκτρισμού. Εάν κρίνεται απαραίτητο, προβλέπεται(-ονται) μέτρο(-α) διάχυσης των φορτίων. Ο κατασκευαστής πρέπει να καταδείξει στην τεχνική υπηρεσία το/τα μέτρα που εγγυάται(-ώνται) την ικανοποίηση των εν λόγω απαιτήσεων.
 5.12. Η (Οι) δεξαμενή(-ές) πρέπει να είναι κατασκευασμένη(-ες) από πυρίμαχο μεταλλικό υλικό. Δύνα(ν)ται να είναι κατασκευασμένη(-ες) από πλαστικό υλικό, υπό τον όρο ότι πληροί(-ούν) τις απαιτήσεις του παραρτήματος 5.
 6. ΔΟΚΙΜΗ ΤΩΝ ΔΕΞΑΜΕΝΩΝ ΥΓΡΟΥ ΚΑΥΣΙΜΟΥ
 6.1. Δοκιμή σε υδραυλική πίεση
 Η δεξαμενή υποβάλλεται σε δοκιμή υδραυλικής εσωτερικής πίεσης εκτελούμενη σε απομονωμένη μονάδα πλήρη με όλα τα εξαρτήματά της. Η δεξαμενή πληρούται τελείως με μη αναφλέξιμο υγρό (π.χ. νερό). Αφού κοπεί κάθε επικοινωνία με τον έξω χώρο, αυξάνεται σταδιακά η πίεση μέσω του σωλήνα που τροφοδοτεί τον κινητήρα με καύσιμο έως σχετική εσωτερική πίεση ίση προς το διπλάσιο της χρησιμοποιούμενης πίεσης λειτουργίας και οπωσδήποτε τουλάχιστον έως υπερπίεση 0,3 bar (30 kPa), διατηρούμενη επί ένα λεπτό. Στο διάστημα αυτό δεν πρέπει να διαρραγεί ή να παρουσιάσει διαρροή το κέλυφος της δεξαμενής· ωστόσο, μπορεί να υποστεί μόνιμη παραμόρφωση.
 6.2. Δοκιμή ανατροπής
 6.2.1.
 Η δεξαμενή και όλα τα εξαρτήματά της συναρμολογούνται σε διάταξη δοκιμών κατά τρόπο που να αντιστοιχεί στην εγκατάστασή τους στο όχημα για το οποίο προορίζεται η δεξαμενή· το ίδιο ισχύει και για τα συστήματα αντιστάθμισης της εσωτερικής υπερπίεσης.
 6.2.2.
 Η διάταξη δοκιμών περιστρέφεται γύρω από άξονα παράλληλο προς τον επιμήκη άξονα του οχήματος.
 6.2.3.
 Η δοκιμή εκτελείται με τη δεξαμενή πλήρη κατά το 90 % της χωρητικότητάς της, και το 30 % της χωρητικότητάς της με μη αναφλέξιμο υγρό με τιμή πυκνότητας και ιξώδους παραπλήσια των τιμών του καυσίμου που χρησιμοποιείται κανονικά (μπορεί να γίνει δεκτό το νερό).
 6.2.4.
 Η δεξαμενή στρέφεται από τη θέση εγκατάστασής της κατά 90° προς τα δεξιά. Η δεξαμενή παραμένει στη θέση αυτή τουλάχιστον επί 5 λεπτά. Η δεξαμενή στρέφεται έπειτα προς την ίδια κατεύθυνση κατά επιπλέον 90°. Η δεξαμενή κρατείται στη θέση αυτή, όπου είναι πλήρως ανεστραμμένη, τουλάχιστον επί 5 ακόμη λεπτά. Η δεξαμενή επανέρχεται στην κανονική της θέση με περιστροφή. Το χρησιμοποιούμενο στη δοκιμή υγρό που δεν επέστρεψε στη δεξαμενή από το σύστημα αερισμού συλλέγεται και αναπληρώνεται, αν κρίνεται σκόπιμο. Η δεξαμενή περιστρέφεται προς την αντίθετη κατεύθυνση κατά 90° και αφήνεται στη θέση αυτή επί 5 τουλάχιστον λεπτά.
 Η


text:
δεξαμενή στρέφεται περαιτέρω προς την ίδια κατεύθυνση κατά 90° και διατηρείται σε αυτή την πλήρως ανεστραμμένη θέση επί τουλάχιστον 5 λεπτά. Έπειτα, η δεξαμενή επανέρχεται στην κανονική της θέση με περιστροφή.
 Κάθε επακόλουθη περιστροφή κατά 90° πραγματοποιείται σε χρονικά διαστήματα από 1 έως 3 λεπτά.
 ΜΕΡΟΣ II — ΕΓΚΡΙΣΗ ΟΧΗΜΑΤΩΝ ΟΣΟΝ ΑΦΟΡΑ ΤΗΝ ΠΡΟΛΗΨΗ ΚΙΝΔΥΝΟΥ ΠΥΡΚΑΓΙΑΣ ΣΕ ΠΕΡΙΠΤΩΣΗ ΣΥΓΚΡΟΥΣΗΣ
 7. ΟΡΙΣΜΟΙ
 Για τους σκοπούς του παρόντος μέρους του κανονισμού:
 7.1.
 ως «έγκριση οχήματος» νοείται η έγκριση τύπου οχήματος όσον αφορά την πρόληψη κινδύνου πυρκαγιάς·
 7.2.
 ως «τύπος οχήματος» νοούνται τα οχήματα τα οποία δεν διαφέρουν ουσιωδώς σε σημεία, όπως:
 7.2.1.
 η δομή, το σχήμα, οι διαστάσεις και τα υλικά κατασκευής (μέταλλο/πλαστικό) της (των) δεξαμενής(-ών)·
 7.2.2.
 σε οχήματα της κατηγορίας Μ1 (1), τη θέση της(των) δεξαμενής(-ών) στο όχημα εφόσον επηρεάζει αρνητικά τις απαιτήσεις της παραγράφου 5.10·
 7.2.3.
 τα χαρακτηριστικά και η θέση του συστήματος τροφοδότησης (αντλία, φίλτρα κ.λπ.), και
 7.2.4.
 τα χαρακτηριστικά και η θέση της ηλεκτρικής εγκατάστασης, εφόσον επηρεάζουν τα αποτελέσματα των δοκιμών σύγκρουσης που προβλέπονται στον παρόντα κανονισμό·
 7.3.
 ως «εγκάρσιο επίπεδο» νοείται το κατακόρυφο εγκάρσιο επίπεδο που είναι κάθετο προς το μέσο διάμηκες επίπεδο του οχήματος·
 7.4.
 ως «μάζα άνευ φορτίου» νοείται η μάζα του οχήματος σε κατάσταση λειτουργίας, χωρίς επιβάτες και φορτίο αλλά με καύσιμο, ψυκτικό και λιπαντικό υγρό, εργαλεία και εφεδρικό τροχό (εάν παρέχεται ως συνήθης εξοπλισμός από τον κατασκευαστή του οχήματος).
 8. ΑΠΑΙΤΗΣΕΙΣ ΕΓΚΑΤΑΣΤΑΣΗΣ ΔΕΞΑΜΕΝΩΝ ΥΓΡΟΥ ΚΑΥΣΙΜΟΥ
 8.1. Εγκατάσταση της δεξαμενής καυσίμου
 8.1.1.
 Τα οχήματα εγκρίνονται σύμφωνα με: είτε το μέρος I είτε το μέρος IV του παρόντος κανονισμού.
 8.1.2.
 Τμήματα του πλαισίου ή του αμαξώματος προστατεύουν καταλλήλως τα κατασκευαστικά στοιχεία της εγκατάστασης της δεξαμενής καυσίμου από την επαφή τους με πιθανά εμπόδια στο έδαφος. Η προστασία αυτή δεν απαιτείται εφόσον τα στοιχεία που βρίσκονται κάτω από το όχημα απέχουν από το έδαφος περισσότερο απ’ ό,τι το τμήμα του πλαισίου ή του αμαξώματος που βρίσκεται μπροστά τους.
 8.1.3.
 Οι σωλήνες και όλα τα άλλα τμήματα της εγκατάστασης της δεξαμενής καυσίμων τοποθετούνται στο όχημα σε όσο το δυνατόν περισσότερο προστατευμένες θέσεις. Οι συστροφές, οι κλίσεις και οι κραδασμοί της δομής του οχήματος ή της μονάδας κίνησης δεν πρέπει να υποβάλλουν τα κατασκευαστικά στοιχεία της εγκατάστασης της δεξαμενής καυσίμου σε τριβές, συμπιέσεις ή οποιαδήποτε άλλη ασυνήθη καταπόνηση.
 8.1.4.
 Οι συνδέσεις πτυσσόμενων ή εύκαμπτων σωλήνων με άκαμπτα τμήματα των κατασκευαστικών στοιχείων της εγκατάστασης της δεξαμενής καυσίμου είναι έτσι σχεδιασμένες και δομημένες ώστε να παραμένουν στεγανές υπό τις διάφορες συνθήκες χρήσης του οχήματος, παρά τις συστροφές, τις κλίσεις και τους κραδασμούς της δομής του οχήματος ή της μονάδας κίνησης.
 8.1.5.
 Εφόσον το στόμιο πλήρωσης βρίσκεται σε πλευρικό σημείο του οχήματος, το πώμα, όταν είναι κλειστό, δεν προεξέχει των παρακείμενων επιφανειών του αμαξώματος.
 8.2. Ηλεκτρική εγκατάσταση
 8.2.1.
 Τα ηλεκτρικά καλώδια, άλλα από εκείνα που είναι τοποθετημένα σε κοίλα κατασκευαστικά στοιχεία, συνδέονται στη δομή του οχήματος, στα τοιχώματα ή στα διαχωριστικά κοντά στα οποία κατευθύνονται. Τα σημεία διέλευσής τους σε τοιχώματα ή διαχωριστικά προστατεύονται ικανοποιητικά ώστε να αποτρέπεται η διάτρηση της μόνωσης.
 8.2.2.
 Η ηλεκτρική εγκατάσταση είναι σχεδιασμένη, κατασκευασμένη και τοποθετημένη


text:
κατά τέτοιο τρόπο ώστε τα κατασκευαστικά στοιχεία της να είναι ανθεκτικά στα φαινόμενα διάβρωσης στα οποία εκτίθενται.
 9. ΔΟΚΙΜΕΣ ΕΠΙ ΤΟΥ ΟΧΗΜΑΤΟΣ
 Στη δοκιμή μετωπικής σύγκρουσης με εμπόδιο η οποία διενεργείται σύμφωνα με τη διαδικασία που ορίζεται στο παράρτημα 3 του παρόντος κανονισμού, στη δοκιμή πλευρικής σύγκρουσης η οποία διενεργείται σύμφωνα με τη διαδικασία που περιγράφεται στο παράρτημα 4 του κανονισμού αριθ. 95, σειρά τροποποιήσεων 01, και στη δοκιμή οπίσθιας σύγκρουσης που πραγματοποιείται σύμφωνα με τη διαδικασία που ορίζεται στο παράρτημα 4 του παρόντος κανονισμού,
 9.1. παρατηρείται μόνο ελαφρά διαρροή υγρού στην εγκατάσταση της δεξαμενής καυσίμου κατά τη σύγκρουση·
 9.2. στην περίπτωση συνεχούς διαρροής στην εγκατάσταση της δεξαμενής καυσίμου μετά τη σύγκρουση, ο ρυθμός της διαρροής δεν πρέπει να υπερβαίνει τα 30 g/min· εάν το υγρό από την εγκατάσταση της δεξαμενής καυσίμου αναμειγνύεται με τα υγρά άλλων συστημάτων, και εφόσον τα διάφορα υγρά δεν δύνανται να διαχωριστούν και να εντοπιστούν ευχερώς, η συνεχής διαρροή αξιολογείται με βάση το σύνολο των συλλεγόμενων υγρών·
 9.3. δεν αναμένεται πρόκληση πυρκαγιάς συντηρούμενης από το καύσιμο.
 9.4. Κατά τη διάρκεια και μετά τις συγκρούσεις που περιγράφονται στην ανωτέρω παράγραφο 9, ο συσσωρευτής διατηρείται στη θέση του χάρη στην ασφαλιστική του διάταξη.
 9.5. Κατ’ αίτηση του κατασκευαστή, η δοκιμή μετωπικής σύγκρουσης που ορίζεται στο παράρτημα 3 του παρόντος κανονισμού δύναται να αντικατασταθεί με τη διαδικασία δοκιμής που περιγράφεται στο παράρτημα 3 του κανονισμού αριθ. 94, σειρά τροποποιήσεων 01.
 ΜΕΡΟΣ III — ΕΓΚΡΙΣΗ ΔΕΞΑΜΕΝΩΝ ΥΓΡΟΥ ΚΑΥΣΙΜΟΥ ΩΣ ΞΕΧΩΡΙΣΤΩΝ ΤΕΧΝΙΚΩΝ ΜΟΝΑΔΩΝ
 10. ΟΡΙΣΜΟΙ
 Για τους σκοπούς του παρόντος μέρους του κανονισμού:
 10.1.
 ως «δεξαμενή» νοείται(-ούνται) η (οι) δεξαμενή(-ές) που έχει(-ουν) σχεδιαστεί για να περιέχει(-ουν) το υγρό καύσιμο, όπως ορίζεται στην παράγραφο 10.3, που χρησιμοποιείται πρωτίστως για την πρόωση του οχήματος· η δεξαμενή μπορεί να εγκριθεί είτε με είτε χωρίς τα εξαρτήματά της (σωλήνας πλήρωσης, εφόσον πρόκειται για χωριστό στοιχείο, στόμιο πλήρωσης, πώμα, δείκτης ποσότητας, συνδέσεις για την αντιστάθμιση της εσωτερικής υπερπίεσης κ.λπ.)·
 10.2.
 ως «χωρητικότητα της δεξαμενής καυσίμου» νοείται η χωρητικότητα της δεξαμενής καυσίμων που καθορίζει ο κατασκευαστής της δεξαμενής·
 10.3.
 ως «υγρό καύσιμο» νοείται καύσιμο που ευρίσκεται σε υγρή κατάσταση υπό κανονικές συνθήκες θερμοκρασίας και πίεσης·
 10.4.
 ως «έγκριση δεξαμενής» νοείται η έγκριση τύπου δεξαμενής υγρού καυσίμου·
 10.5.
 ως «τύπος δεξαμενής» νοούνται δεξαμενές που δεν διαφέρουν ως προς ορισμένα βασικά χαρακτηριστικά τους όπως:
 10.5.1.
 η δομή, το σχήμα, οι διαστάσεις και το υλικό (μέταλλο/πλαστικό) της/των δεξαμενής(-ών)·
 10.5.2.
 η χρήση για την οποία προορίζεται η δεξαμενή: γενική χρήση ή ειδική χρήση οχήματος·
 10.5.3.
 η παρουσία ή απουσία των εξαρτημάτων.
 11. ΑΠΑΙΤΗΣΕΙΣ ΓΙΑ ΤΙΣ ΔΕΞΑΜΕΝΕΣ ΥΓΡΟΥ ΚΑΥΣΙΜΟΥ
 11.1. Οι απαιτήσεις που αναφέρονται στις παραγράφους 5.1, 5.2, 5.3, 5.9, 5.12, 6.1 και 6.2 ανωτέρω πληρούνται όταν οι δεξαμενές είναι εφοδιασμένες με τα εξαρτήματα που είναι κανονικά τοποθετημένα σε αυτές.
 11.2. Σε περίπτωση που οι δεξαμενές πρέπει να εγκριθούν χωρίς τα εξαρτήματά τους, η τεκμηρίωση του κατασκευαστή προσδιορίζει σαφώς τα εξαρτήματα που χρησιμοποιούνται για τη δοκιμή.
 ΜΕΡΟΣ IV — ΕΓΚΡΙΣΗ ΟΧΗΜΑΤΩΝ ΟΣΟΝ ΑΦΟΡΑ ΤΗΝ ΕΓΚΑΤΑΣΤΑΣΗ ΕΓΚΕΚΡΙΜΕΝΗΣ(-ΩΝ) ΔΕΞΑΜΕΝΗΣ(-ΩΝ)
 12. ΟΡΙΣΜΟΙ
 Για τους σκοπούς του παρόντος μέρους του κανονισμού:
 12.1.
 ως «έγκριση οχήματος»


text:
νοείται η έγκριση ενός τύπου οχήματος όσον αφορά την εγκατάσταση δεξαμενής(-ών) υγρού καυσίμου που εγκρίνεται σύμφωνα με το μέρος III του παρόντος κανονισμού·
 12.2.
 ως «τύπος οχήματος» νοούνται τα οχήματα που δεν διαφέρουν ως προς ορισμένα βασικά χαρακτηριστικά τους όπως:
 12.2.1.
 η ονομασία τύπου του κατασκευαστή·
 12.2.2.
 σε οχήματα της κατηγορίας M1 (1) η θέση της δεξαμενής(-ών) στο όχημα εφόσον έχει αρνητική επίπτωση στις απαιτήσεις της παραγράφου 5.10·
 13. ΑΠΑΙΤΗΣΕΙΣ ΓΙΑ ΤΗΝ ΕΓΚΑΤΑΣΤΑΣΗ ΔΕΞΑΜΕΝΗΣ(-ΩΝ) ΥΓΡΟΥ ΚΑΥΣΙΜΟΥ
 13.1. Οι απαιτήσεις που αναφέρονται στις παραγράφους 5.4, 5.5, 5.6, 5.7, 5.8, 5.10, και 5.11 ανωτέρω πληρούνται.
 13.2. Σε περίπτωση κατά την οποία οι δεξαμενές εγκρίνονται χωρίς τα εξαρτήματά τους, τα εν λόγω εξαρτήματα που χρησιμοποιήθηκαν κατά τη διάρκεια των δοκιμών στις δεξαμενές και προσδιορίζονται στην τεκμηρίωση του κατασκευαστή σύμφωνα με την παράγραφο 11.2 ανωτέρω, κατόπιν αίτησης του κατασκευαστή, περιλαμβάνονται στην έγκριση, σύμφωνα με το μέρος IV του παρόντος κανονισμού. Πρόσθετα εξαρτήματα περιλαμβάνονται υπό την προϋπόθεση ότι η Τεχνική Υπηρεσία ικανοποιείται από το ότι το όχημα συμμορφώνεται με την απαίτηση των μερών III και IV του παρόντος κανονισμού.
 14. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΤΟΥ ΟΧΗΜΑΤΟΣ Ή ΤΗΣ ΔΕΞΑΜΕΝΗΣ
 14.1. Κάθε τροποποίηση του τύπου του οχήματος ή της δεξαμενής κοινοποιείται στη διοικητική υπηρεσία που ενέκρινε τον τύπο του οχήματος. Στη συνέχεια, η υπηρεσία μπορεί είτε:
 14.1.1.
 να θεωρήσει ότι οι τροποποιήσεις που πραγματοποιήθηκαν δεν είναι πιθανόν να επιφέρουν αξιόλογο δυσμενές αποτέλεσμα και ότι, εν πάση περιπτώσει, το όχημα εξακολουθεί να πληροί τις απαιτήσεις, ή
 14.1.2.
 να απαιτήσει επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
 14.2. Με την επιφύλαξη των διατάξεων της ανωτέρω παραγράφου 14.1, η μεταβλητή οχήματος το οποίο δοκιμάστηκε σύμφωνα με το μέρος II του κανονισμού του οποίου η μάζα άνευ φορτίου δεν διαφέρει κατά περισσότερο από ± 20 % από την αντίστοιχη μάζα του οχήματος που έχει υποβληθεί σε δοκιμές για τη χορήγηση έγκρισης δεν θεωρείται τροποποίηση του τύπου του οχήματος.
 14.3. Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στις ανωτέρω παραγράφους 3.1.3, 3.2.3 ή 3.3.3.
 15. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με τις οριζόμενες στη συμφωνία, προσάρτημα 2 (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
 15.1.
 Κάθε όχημα ή δεξαμενή που φέρει σήμα έγκρισης, όπως ορίζεται στον παρόντα κανονισμό, συμφωνεί με τον εγκεκριμένο τύπο οχήματος και πληροί τις απαιτήσεις των ανωτέρω αντίστοιχων μερών.
 15.2.
 Για λόγους επαλήθευσης της συμμόρφωσης, όπως προβλέπεται στην ανωτέρω παράγραφο 15.1, επαρκής αριθμός οχημάτων ή δεξαμενών που έχουν παραχθεί σε σειρά και φέρουν το απαιτούμενο από τον παρόντα κανονισμό σήμα έγκρισης υποβάλλεται σε δειγματοληπτικούς ελέγχους.
 15.3.
 Κατά κανόνα, η συμμόρφωση του οχήματος ή της δεξαμενής προς τον εγκεκριμένο τύπο ελέγχεται βάσει της περιγραφής που παρέχεται στο έντυπο της έγκρισης και στα παραρτήματά του. Ωστόσο, εάν κρίνεται απαραίτητο, το όχημα ή η δεξαμενή υποβάλλεται στους ελέγχους που ορίζονται στην ανωτέρω παράγραφο 6.
 16. ΠΟΙΝΕΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 16.1. Η έγκριση που χορηγείται


text:
σε τύπο οχήματος ή δεξαμενής σύμφωνα με τον παρόντα κανονισμό μπορεί να ανακληθεί εφόσον δεν πληρούνται οι απαιτήσεις που ορίζονται στην ανωτέρω παράγραφο 15.1 ή εφόσον το όχημα απέτυχε στους ελέγχους που προσδιορίζονται στην ανωτέρω παράγραφο 9.
 16.2. Εφόσον κάποιο από τα συμβαλλόμενα μέρη που εφαρμόζει τον παρόντα κανονισμό ανακαλέσει έγκριση την οποία είχε προηγουμένως χορηγήσει, ενημερώνει πάραυτα σχετικά τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με την αποστολή αντιγράφου του εντύπου της κοινοποίησης που είναι σύμφωνο με το υπόδειγμα του παραρτήματος 1 ή 2 του παρόντος κανονισμού.
 17. ΜΕΤΑΒΑΤΙΚΕΣ ΔΙΑΤΑΞΕΙΣ
 17.1. Από την ημερομηνία της επίσημης έναρξης της σειράς τροποποιήσεων 02 του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 02.
 17.2. Δώδεκα μήνες μετά την ημερομηνία έναρξης ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις ΟΕΕ, μόνον εφόσον ο προς έγκριση τύπος του οχήματος πληροί τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 02.
 17.3. Έως δώδεκα μήνες μετά την ημερομηνία έναρξης ισχύος της σειράς τροποποιήσεων 02 επί του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εθνικής έγκρισης τύπου ενός τύπου οχήματος που εγκρίθηκε σύμφωνα με τις προηγούμενες σειρές τροποποιήσεων επί του παρόντος κανονισμού.
 17.4. 24 μήνες μετά την έναρξη ισχύος της σειράς τροποποιήσεων 02 επί του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό δύνανται να αρνηθούν την πρώτη εθνική καταχώριση (πρώτη έναρξη ισχύος) οχήματος το οποίο δεν πληροί τις απαιτήσεις της σειράς τροποποιήσεων 02 επί του παρόντος κανονισμού.
 17.5. Από την επίσημη ημερομηνία έναρξης ισχύος του συμπληρώματος 3 στη σειρά τροποποιήσεων 02, κανένα συμβαλλόμενο μέρος που εφαρμόζει τον παρόντα κανονισμό δεν αρνείται να χορηγήσει έγκριση ECE βάσει του παρόντος κανονισμού όπως τροποποιήθηκε με το συμπλήρωμα 3 στη σειρά τροποποιήσεων 02.
 17.6. Ακόμη και μετά την έναρξη ισχύος του συμπληρώματος 3 στη σειρά τροποποιήσεων 02 του παρόντος κανονισμού, οι εγκρίσεις των οχημάτων στα προηγούμενα συμπληρώματα στη σειρά τροποποιήσεων 02 παραμένουν σε ισχύ και τα συμβαλλόμενα μέρη που εφαρμόζουν τον παρόντα κανονισμό εξακολουθούν να χορηγούν παρατάσεις σε αυτές τις εγκρίσεις και εξακολουθούν να τις αποδέχονται.
 18. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΔΙΕΝΕΡΓΟΥΝ ΔΟΚΙΜΕΣ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που διενεργούν δοκιμές έγκρισης και των διοικητικών υπηρεσιών που χορηγούν τις εγκρίσεις και προς τις οποίες αποστέλλονται τα έντυπα επικύρωσης ή άρνησης ή ανάκλησης της έγκρισης τα οποία εκδίδονται σε άλλες χώρες.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (έγγραφο TRANS/WP.29/78/Αναθ.1/Τροπ.2, όπως τροποποιήθηκε με την τροπ. 4).
 (2) 1 για την Γερμανία, 2 για την Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για


text:
την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της με τα αντίστοιχα σήματα της ΟΕΕ), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 (κενό), 55 (κενό), 55 (κενό), 56 για το Μαυροβούνιο και 58 για την Τυνησία. Επόμενοι αριθμοί δίδονται σε άλλες χώρες με τη χρονολογική σειρά κατά την οποία κυρώνουν ή προσχωρούν στη συμφωνία σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και σχετικά με τις προϋποθέσεις για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, οι δε αριθμοί που δίδονται κατ’ αυτόν τον τρόπο κοινοποιούνται στα συμβαλλόμενα μέρη της συμφωνίας από τον Γενικό Γραμματέα των Ηνωμένων Εθνών.
 ΠΑΡΑΡΤΗΜΑ 1
 Προσάρτημα 1
 ΑΝΑΚΟΙΝΩΣΗ
 [Μέγιστες διαστάσεις: A4 (210 × 297 mm)]
 Προσάρτημα 2
 ΑΝΑΚΟΙΝΩΣΗ
 [Μέγιστες διαστάσεις: A4 (210 × 297 mm)]
 ΠΑΡΑΡΤΗΜΑ 2
 ΔΙΑΤΑΞΕΙΣ ΤΩΝ ΣΗΜΑΤΩΝ ΕΓΚΡΙΣΗΣ
 ΥΠΟΔΕΙΓΜΑ A
 (βλέπε παράγραφο 3.1.4 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος έχει λάβει έγκριση στις Κάτω Χώρες (E 4) σύμφωνα με το μέρος I του κανονισμού αριθ. 34 με αριθμό έγκρισης 021234. Τα δύο πρώτα ψηφία (02) του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 34, όπως τροποποιήθηκε με τη σειρά τροποποιήσεων 02.
 ΥΠΟΔΕΙΓΜΑ B
 (βλέπε παράγραφο 3.1.5 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος έχει λάβει έγκριση στις Κάτω Χώρες (E 4) σύμφωνα με τον κανονισμό αριθ. 34, μέρη Ι ή IV και με τον κανονισμό αριθ. 33 (1). Οι αριθμοί έγκρισης δηλώνουν ότι, την ημερομηνία κατά την οποία χορηγήθηκαν οι αντίστοιχες εγκρίσεις, ο κανονισμός αριθ. 34 περιελάμβανε τη σειρά τροποποιήσεων 02 και ο κανονισμός αριθ. 33 εξακολουθούσε να έχει την αρχική μορφή του.
 ΥΠΟΔΕΙΓΜΑ Γ
 (βλέπε παράγραφο 3.2.4 του παρόντος κανονισμού)
 Το ανωτέρω σήμα έγκρισης τοποθετημένο σε δεξαμενή οχήματος δηλώνει ότι ο οικείος τύπος έχει λάβει έγκριση στις Κάτω Χώρες (E 4) σύμφωνα με το μέρος III του κανονισμού αριθ.


text:
34, για γενική χρήση, συμπεριλαμβανομένων των εξαρτημάτων γενικής χρήσης, συμπεριλαμβανομένων των εξαρτημάτων της, δυνάμει της έγκρισης αριθ. 021234. Τα δύο πρώτα ψηφία (02) του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 34, όπως τροποποιήθηκε με τη σειρά τροποποιήσεων 02.
 ΥΠΟΔΕΙΓΜΑ Δ
 (βλέπε παράγραφο 3.3.4 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος έχει λάβει έγκριση στις Κάτω Χώρες (E 4) σύμφωνα με τον κανονισμό αριθ. 34, μέρος IV δυνάμει της έγκρισης αριθ. 021234. Τα δύο πρώτα ψηφία (02) του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 34, όπως τροποποιήθηκε με τη σειρά τροποποιήσεων 02.
 ΥΠΟΔΕΙΓΜΑ E
 (βλέπε παράγραφο 3.3.5 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος έχει λάβει έγκριση στις Κάτω Χώρες (E 4) σύμφωνα με τον κανονισμό αριθ. 34 μέρος IV και με τον κανονισμό αριθ. 33 (1). Οι αριθμοί έγκρισης δηλώνουν ότι, την ημερομηνία κατά την οποία χορηγήθηκαν οι αντίστοιχες εγκρίσεις, ο κανονισμός αριθ. 34 περιελάμβανε τη σειρά τροποποιήσεων 02 και ο κανονισμός αριθ. 33 εξακολουθούσε να έχει την αρχική μορφή του.
 (1) Ο δεύτερος αριθμός δίδεται απλώς ενδεικτικά.
 ΠΑΡΆΡΤΗΜΑ 3
 ΔΟΚΙΜΗ ΜΕΤΩΠΙΚΗΣ ΣΥΓΚΡΟΥΣΗΣ ΜΕ ΕΜΠΟΔΙΟ
 1. ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ
 Σκοπός της δοκιμής αυτής είναι να προσομοιάσει τις συνθήκες της μετωπικής σύγκρουσης με σταθερό εμπόδιο ή με άλλο όχημα που διέρχεται από την αντίθετη κατεύθυνση.
 2. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΗΣ
 2.1. Πεδίο δοκιμών
 Το πεδίο δοκιμών πρέπει να είναι αρκετά ευρύ ώστε να περιλαμβάνει το διάδρομο επιτάχυνσης, το εμπόδιο και τις τεχνικές εγκαταστάσεις που απαιτούνται για τη διενέργεια της δοκιμής. Το τελευταίο μέρος του διαδρόμου, για τουλάχιστον 5 μέτρα πριν από το εμπόδιο, είναι οριζόντιο, επίπεδο και λείο.
 2.2. Εμπόδιο
 Το εμπόδιο συνίσταται σε όγκο ενισχυμένου σκυροδέματος πλάτους τουλάχιστον 3 μέτρων στο εμπρόσθιο μέρος και ύψους τουλάχιστον 1,5 μέτρου. Το εμπόδιο έχει τέτοιο πάχος ώστε να ζυγίζει τουλάχιστον 70 τόνους. Το εμπρόσθιο μέρος είναι κατακόρυφο, κάθετο προς τον άξονα του διαδρόμου επιτάχυνσης και επιστρωμένο με σανίδες κόντρα πλακέ πάχους 2 cm σε καλή κατάσταση. Το εμπόδιο πρέπει να είναι είτε στερεωμένο στο έδαφος ή τοποθετημένο στο έδαφος με επιπλέον διατάξεις συγκράτησης, εάν κρίνεται σκόπιμο, ώστε να περιορίζεται η μετατόπισή του. Μπορεί επίσης να χρησιμοποιηθεί εμπόδιο με διαφορετικά χαρακτηριστικά, αλλά το οποίο να οδηγεί σε τουλάχιστον εξίσου πειστικά αποτελέσματα.
 2.3. Πρόωση του οχήματος
 Κατά τη στιγμή της σύγκρουσης, το όχημα δεν πρέπει πλέον να υπόκειται στη δράση καμίας επιπλέον διάταξης διεύθυνσης ή προώθησης. Πρέπει να φτάσει στο εμπόδιο ακολουθώντας πορεία κάθετη προς τον τοίχο πρόσκρουσης· η μέγιστη ανεκτή πλευρική απόκλιση ευθυγράμμισης μεταξύ της κατακόρυφης μέσης γραμμής του πρόσθιου μέρους του οχήματος και της κατακόρυφης μέσης γραμμής του τοίχου πρόσκρουσης είναι ± 30 cm.
 2.4. Κατάσταση του οχήματος
 2.4.1.
 Το υπό δοκιμή όχημα είναι είτε εξοπλισμένο με όλα τα συνήθη εξαρτήματα και εξοπλισμό που περιλαμβάνονται στο άνευ φορτίου βάρος του είτε βρίσκεται σε τέτοια κατάσταση ώστε να πληροί τη συγκεκριμένη απαίτηση εφόσον αφορά τα κατασκευαστικά στοιχεία και τον εξοπλισμό


text:
που επηρεάζουν τον κίνδυνο πυρκαγιάς.
 2.4.2.
 Εάν το όχημα ωθείται με εξωτερικά μέσα, η εγκατάσταση καυσίμου πληρούται κατά τουλάχιστον 90 % της χωρητικότητάς της είτε με καύσιμο είτε με μη αναφλέξιμο υγρό με τιμή πυκνότητας και ιξώδους παραπλήσια των τιμών του καυσίμου που χρησιμοποιείται κανονικά. Όλα τα άλλα συστήματα (άνω δεξαμενή υγρών φρένων, ψυγείο κ.λπ.) μπορεί να είναι κενά.
 2.4.3.
 Εάν το όχημα ωθείται με τον δικό του κινητήρα, η δεξαμενή καυσίμου είναι πλήρης κατά τουλάχιστον 90 %. Όλες οι άλλες δεξαμενές που περιέχουν υγρά μπορεί να είναι απολύτως πλήρεις.
 2.4.4.
 Εφόσον το επιθυμεί ο κατασκευαστής, η τεχνική υπηρεσία που είναι υπεύθυνη για τη διεξαγωγή των δοκιμών δύναται να επιτρέψει τη χρήση του ίδιου οχήματος που χρησιμοποιήθηκε στις προβλεπόμενες σε άλλους κανονισμούς δοκιμές (συμπεριλαμβανομένων δοκιμών ικανών να επηρεάσουν τη δομή του) και στις δοκιμές που προβλέπονται στον παρόντα κανονισμό.
 2.5. Ταχύτητα κατά τη σύγκρουση
 Η ταχύτητα κατά τη σύγκρουση κυμαίνεται μεταξύ 48,3 km/h και 53,1 km/h. Ωστόσο, εάν η δοκιμή διενεργήθηκε με υψηλότερη ταχύτητα σύγκρουσης και το όχημα πληρούσε τους προβλεπόμενους όρους, η δοκιμή θεωρείται ικανοποιητική.
 2.6. Όργανα μέτρησης
 Το όργανο που χρησιμοποιείται για την καταγραφή της ταχύτητας που αναφέρεται στην ανωτέρω παράγραφο 2.5. πρέπει να είναι ακριβές, με ανεκτή απόκλιση 1 %.
 3. ΙΣΟΔΥΝΑΜΕΣ ΜΕΘΟΔΟΙ ΔΟΚΙΜΗΣ
 3.1. Επιτρέπεται η εφαρμογή ισοδύναμων μεθόδων δοκιμής, με την προϋπόθεση ότι οι όροι που αναφέρονται στον παρόντα κανονισμό τηρούνται είτε πλήρως είτε μέσω υποκατάστατης δοκιμής ή με τον υπολογισμό βάσει των αποτελεσμάτων της υποκατάστατης δοκιμής.
 3.2. Εάν χρησιμοποιείται μέθοδος άλλη από την οριζόμενη στην ανωτέρω παράγραφο 2, η ισοδυναμία της πρέπει να αποδεικνύεται.
 ΠΑΡΑΡΤΗΜΑ 4
 ΔΙΑΔΙΚΑΣΙΑ ΤΗΣ ΔΟΚΙΜΗΣ ΟΠΙΣΘΙΑΣ ΣΥΓΚΡΟΥΣΗΣ
 1. ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ
 1.1. Σκοπός της δοκιμής αυτής είναι να προσομοιάσει τις συνθήκες της οπίσθιας σύγκρουσης με άλλο κινούμενο όχημα.
 2. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΗΣ
 2.1. Πεδίο δοκιμών
 Το πεδίο δοκιμών πρέπει να είναι αρκετά ευρύ ώστε να περιλαμβάνει το σύστημα πρόωσης της διάταξης κρούσης (κρούστης) και να επιτρέπει τη μετά τη σύγκρουση μετατόπιση του οχήματος που υπέστη τη σύγκρουση, καθώς και την εγκατάσταση του εξοπλισμού για τη διενέργεια της δοκιμής. Το μέρος όπου συντελούνται η σύγκρουση και η μετατόπιση του οχήματος πρέπει να είναι οριζόντιο, επίπεδο και λείο και να έχει συντελεστή τριβής τουλάχιστον 0,5.
 2.2. Διάταξη κρούσης (κρούστης)
 2.2.1. Η διάταξη κρούσης είναι από χάλυβα και στέρεης κατασκευής.
 2.2.2. Η επιφάνεια της κρούσης είναι επίπεδη, πλάτους τουλάχιστον 2 500 mm και ύψους 800 mm και οι άκρες της είναι στρογγυλεμένες με ακτίνα καμπυλότητας μεταξύ 40 και 50 mm. Πρέπει να είναι επιστρωμένη με κόντρα πλακέ πάχους 20 mm.
 2.2.3. Κατά τη στιγμή της σύγκρουσης πρέπει να πληρούνται οι ακόλουθες απαιτήσεις:
 2.2.3.1.
 η επιφάνεια της κρούσης είναι κατακόρυφη και κάθετη προς το μέσο διάμηκες επίπεδο του οχήματος που υφίσταται τη σύγκρουση·
 2.2.3.2.
 η κατεύθυνση της διάταξης κρούσης είναι ουσιωδώς οριζόντια και παράλληλη προς το μέσο διάμηκες επίπεδο του οχήματος που υφίσταται τη σύγκρουση·
 2.2.3.3.
 η μέγιστη ανεκτή πλευρική απόκλιση μεταξύ της μέσης κατακόρυφης γραμμής της επιφάνειας της διάταξης κρούσης και του μέσου διαμήκους επιπέδου του οχήματος που υφίσταται τη


text:
σύγκρουση πρέπει να είναι 300 mm. Επιπροσθέτως, η επιφάνεια κρούσης υπερβαίνει όλο το πλάτος του οχήματος που υφίσταται τη σύγκρουση·
 2.2.3.4.
 το διάκενο μεταξύ του εδάφους και της χαμηλότερης άκρης της επιφάνειας κρούσης πρέπει να είναι 175 ± 25 mm.
 2.3. Πρόωση της διάταξης κρούσης
 Η διάταξη κρούσης μπορεί είτε να στερεώνεται σε βάση (κινούμενο εμπόδιο) είτε να αποτελεί τμήμα εκκρεμούς.
 2.4. Ειδικές διατάξεις που εφαρμόζονται όταν χρησιμοποιείται κινούμενο εμπόδιο
 2.4.1. Εάν η διάταξη κρούσης είναι στερεωμένη σε βάση (κινούμενο εμπόδιο) με στοιχείο συγκράτησης, το στοιχείο αυτό είναι στέρεο και μη δυνάμενο να παραμορφωθεί κατά τη σύγκρουση· η βάση πρέπει, κατά τη στιγμή της σύγκρουσης, να δύναται να κινείται ελεύθερα και να μην υπόκειται πλέον στη δράση της διάταξης προώθησης.
 2.4.2. Η ταχύτητα της σύγκρουσης πρέπει να είναι μεταξύ 35 και 38 km/h.
 2.4.3. Το μέσο βάρος (μάζα) της βάσης και της διάταξης κρούσης πρέπει να είναι 1 100 ± 20 kg.
 2.5. Ειδικές διατάξεις που εφαρμόζονται όταν χρησιμοποιείται εκκρεμές
 2.5.1. Η απόσταση μεταξύ του κέντρου της επιφάνειας κρούσης και του άξονα περιστροφής του εκκρεμούς πρέπει να είναι τουλάχιστον 5 m.
 2.5.2. Η διάταξη κρούσης πρέπει να είναι ελεύθερα ανηρτημένη από στέρεους βραχίονες στους οποίους να είναι αμετακίνητα στερεωμένη. Το εκκρεμές που αποτελείται από αυτά τα στοιχεία πρέπει να είναι ουσιωδώς ανίκανο να παραμορφωθεί κατά τη σύγκρουση.
 2.5.3. Στοιχείο συγκράτησης ενσωματώνεται στο εκκρεμές ώστε να προλαμβάνεται τυχόν δευτερεύουσα σύγκρουση από τη διάταξη σύγκρουσης στο όχημα δοκιμής.
 2.5.4. Κατά τη στιγμή της σύγκρουσης, η ταχύτητα του κέντρου πρόσκρουσης του εκκρεμούς πρέπει να κυμαίνεται μεταξύ 35 και 38 km/h.
 2.5.5. Η μειωμένη μάζα «mr» στο κέντρο πρόσκρουσης του εκκρεμούς ορίζεται ως συνάρτηση της συνολικής μάζας «m», της απόστασης «a» (1) μεταξύ του κέντρου πρόσκρουσης και του άξονα περιστροφής, και της απόστασης «l» μεταξύ του κέντρου βάρους και του άξονα περιστροφής, με την ακόλουθη εξίσωση:
 mr = m (1/a)
 2.5.6. Η μειωμένη μάζα mr πρέπει να είναι 1 100 ± 20 kg.
 2.6. Γενικές διατάξεις σχετικά με τη μάζα και την ταχύτητα της διάταξης κρούσης
 Εάν η δοκιμή διενεργήθηκε με ταχύτητα σύγκρουσης υψηλότερη από την οριζόμενη στις παραγράφους 2.4.2 και 2.5.4 ή/και με μάζα μεγαλύτερη από την οριζόμενη στις παραγράφους 2.4.3 και 2.5.6, και το όχημα πληρούσε τις προβλεπόμενες απαιτήσεις, η δοκιμή θεωρείται ικανοποιητική.
 2.7. Κατάσταση του υπό δοκιμή οχήματος
 2.7.1. Το υπό δοκιμή όχημα είναι είτε εξοπλισμένο με όλα τα συνήθη κατασκευαστικά στοιχεία και εξοπλισμό που περιλαμβάνονται στο άνευ φορτίου βάρος του είτε βρίσκεται σε τέτοια κατάσταση ώστε να πληροί τη συγκεκριμένη απαίτηση εφόσον αφορά τα κατασκευαστικά στοιχεία και τον εξοπλισμό που επηρεάζουν τον κίνδυνο πυρκαγιάς.
 2.7.2. Η δεξαμενή καυσίμου πληρούται κατά τουλάχιστον το 90 % της χωρητικότητάς της είτε με καύσιμο είτε με μη αναφλέξιμο υγρό με τιμή πυκνότητας και ιξώδους παραπλήσια των τιμών του καυσίμου που χρησιμοποιείται κανονικά. Όλα τα άλλα συστήματα (άνω δεξαμενή υγρών φρένων, ψυγείο κ.λπ.) μπορεί να είναι κενά.
 2.7.3. Δύναται να χρησιμοποιηθούν ταχύτητα και φρένο.
 2.7.4. Εάν το επιθυμεί ο κατασκευαστής, επιτρέπεται η ακόλουθη παρέκκλιση:
 2.7.4.1.
 η τεχνική υπηρεσία που είναι υπεύθυνη για τη διεξαγωγή των


text:
δοκιμών δύναται να επιτρέψει τη χρήση του ίδιου οχήματος που χρησιμοποιήθηκε στις προβλεπόμενες σε άλλους κανονισμούς δοκιμές (συμπεριλαμβανομένων δοκιμών ικανών να επηρεάσουν τη δομή του) και στις δοκιμές που προβλέπονται από τον παρόντα κανονισμό, και
 2.7.4.2.
 το όχημα δύναται να ζυγιστεί σε βαθμό που να μην υπερβαίνει το 10 % του άνευ φορτίου βάρους του με πρόσθετα φορτία ασφαλώς στερεωμένα στη δομή κατά τέτοιο τρόπο ώστε να μην επηρεάζεται η συμπεριφορά της δομής του θαλάμου επιβατών κατά τη διάρκεια της δοκιμής.
 2.8. Όργανα μέτρησης
 Τα όργανα που χρησιμοποιούνται για την καταγραφή της ταχύτητας που αναφέρεται στις ανωτέρω παραγράφους 2.4.2 και 2.5.4 πρέπει να είναι ακριβή, με ανεκτή απόκλιση 1 %.
 3. ΙΣΟΔΥΝΑΜΕΣ ΜΕΘΟΔΟΙ ΔΟΚΙΜΗΣ
 3.1. Επιτρέπεται η εφαρμογή ισοδύναμων μεθόδων δοκιμής, με την προϋπόθεση ότι οι όροι που αναφέρονται στον παρόντα κανονισμό τηρούνται είτε πλήρως μέσω υποκατάστατης δοκιμής είτε με τον υπολογισμό βάσει των αποτελεσμάτων της υποκατάστατης δοκιμής.
 3.2. Εάν χρησιμοποιείται μέθοδος άλλη από την οριζόμενη στην ανωτέρω παράγραφο 2, η ισοδυναμία της πρέπει να αποδεικνύεται.
 (1) Υπενθυμίζεται ότι η απόσταση «a» ισούται προς το μήκος του υπό εξέταση σύγχρονου εκκρεμούς.
 ΠΑΡΑΡΤΗΜΑ 5
 ΔΟΚΙΜΗ ΔΕΞΑΜΕΝΩΝ ΚΑΥΣΙΜΩΝ ΚΑΤΑΣΚΕΥΑΣΜΕΝΩΝ ΑΠΟ ΠΛΑΣΤΙΚΟ ΥΛΙΚΟ
 1. ΑΝΤΟΧΗ ΚΑΤΑ ΤΗ ΣΥΓΚΡΟΥΣΗ
 1.1. Η δεξαμενή πληρούται έως την πλήρη χωρητικότητά της με μείγμα νερού-γλυκόλης ή με άλλο υγρό χαμηλού σημείου πήξεως, που δεν μεταβάλλει τις ιδιότητες του υλικού της δεξαμενής και, ακολούθως, υποβάλλεται σε δοκιμή διάτρησης.
 1.2. Κατά τη διάρκεια της εν λόγω δοκιμής, η θερμοκρασία της δεξαμενής είναι 233K ± 2 K (– 40 °C ± 2 °C).
 1.3. Για τη δοκιμή χρησιμοποιείται διάταξη κρούσης με εκκρεμές. Το κρουστικό σώμα είναι από χάλυβα και έχει τη μορφή πυραμίδας με τετράγωνη βάση και έδρες ισόπλευρα τρίγωνα, όπου οι ακμές και η κορυφή είναι στρογγυλεμένες με ακτίνα 3 mm. Το κέντρο πρόσκρουσης του εκκρεμούς συμπίπτει με το κέντρο βάρους της πυραμίδας· η απόστασή του από τον άξονα περιστροφής του εκκρεμούς είναι 1 m. Η συνολική μάζα του εκκρεμούς είναι 15 kg. Η ενέργεια του εκκρεμούς κατά τη στιγμή της σύγκρουσης πρέπει να είναι τουλάχιστον 30 Nm και όσο το δυνατόν πλησιέστερα προς την τιμή αυτή.
 1.4. Οι δοκιμές διενεργούνται στα σημεία της δεξαμενής που θεωρούνται ευπαθή σε μετωπικές ή οπίσθιες συγκρούσεις. Τα σημεία αυτά είναι τα πλέον εκτεθειμένα ή ασθενέστερα λόγω του σχήματος της δεξαμενής ή του τρόπου εγκατάστασής της στο όχημα. Τα επιλεγέντα από τα εργαστήρια σημεία αναφέρονται στην έκθεση σχετικά με τη δοκιμή.
 1.5. Κατά τη διάρκεια της δοκιμής, η δεξαμενή κρατείται στη θέση της με τα εξαρτήματα συνάρμοσης στην πλευρά ή στις πλευρές απέναντι από την πλευρά της σύγκρουσης. Δεν πρέπει να προκαλείται διαρροή από τη δοκιμή.
 1.6. Κατ’ επιλογή του κατασκευαστή, όλες οι δοκιμές κρούσης επιτρέπεται να εκτελούνται σε μία δεξαμενή ή η καθεμία σε διαφορετική δεξαμενή.
 2. ΜΗΧΑΝΙΚΗ ΑΝΤΟΧΗ
 Η δεξαμενή δοκιμάζεται για διαρροές και ακαμψία σχήματος υπό τους περιγραφόμενους στην παράγραφο 6.1 του παρόντος κανονισμού όρους. Η δεξαμενή και όλα τα εξαρτήματά της τοποθετούνται σε διάταξη δοκιμών κατά τρόπο που αντιστοιχεί σε εκείνο της εγκατάστασης στο όχημα για το οποίο προορίζεται ή


text:
τοποθετείται στο ίδιο το όχημα ή τοποθετείται σε διάταξη δοκιμής κατασκευασμένη από τμήμα του οχήματος. Κατ’ αίτηση του κατασκευαστή και με τη συμφωνία της τεχνικής υπηρεσίας, η δεξαμενή δύναται να δοκιμαστεί χωρίς τη χρησιμοποίηση καμίας διάταξης δοκιμής. Ως υγρό δοκιμής χρησιμοποιείται νερό σε θερμοκρασία 326 Κ (53 °C), με το οποίο πληρούται η δεξαμενή στο 100 % της χωρητικότητάς της. Η δεξαμενή υποβάλλεται σε σχετική εσωτερική πίεση ίση προς το διπλάσιο της πίεσης λειτουργίας και οπωσδήποτε τουλάχιστον 30 kPa σε θερμοκρασία 326 K ± 2 K (53 °C ± 2 °C) επί πέντε ώρες. Κατά τη διάρκεια της δοκιμής, η δεξαμενή και τα εξαρτήματά της δεν πρέπει να παρουσιάσουν ρωγμές ή διαρροές· ωστόσο, δύναται να υποστούν μόνιμη παραμόρφωση.
 3. ΔΙΑΠΕΡΑΤΟΤΗΤΑ ΑΠΟ ΤΟ ΚΑΥΣΙΜΟ
 3.1. Το χρησιμοποιούμενο για τη δοκιμή διαπερατότητας καύσιμο είναι είτε το καύσιμο αναφοράς που ορίζεται στον κανονισμό αριθ. 83, παράρτημα 9, είτε καύσιμο σούπερ του εμπορίου. Εάν η δεξαμενή είναι σχεδιασμένη για να τοποθετείται μόνο σε οχήματα με κινητήρα ανάφλεξης λόγω συμπίεσης, η δεξαμενή πληρούται με πετρέλαιο ντίζελ.
 3.2. Πριν από τη δοκιμή, η δεξαμενή πληρούται στο 50 % της χωρητικότητάς της με το καύσιμο διεξαγωγής της δοκιμής και αποθηκεύεται, χωρίς να σφραγιστεί, σε θερμοκρασία περιβάλλοντος 313 K ± 2 K (40 °C ± 2 °C) έως ότου η απώλεια βάρους ανά μονάδα χρόνου καταστεί σταθερή, αλλά όχι για περισσότερο από 4 εβδομάδες (προκαταρκτικός χρόνος αποθήκευσης).
 3.3. Ακολούθως, η δεξαμενή κενούται και επαναπληρούται στο 50 % της χωρητικότητάς της με το καύσιμο διεξαγωγής της δοκιμής, οπότε σφραγίζεται ερμητικά και αποθηκεύεται σε θερμοκρασία 313 K ± 2 K (40 °C ± 2 °C). Η πίεση ρυθμίζεται όταν το περιεχόμενο της δεξαμενής φθάσει στη θερμοκρασία διεξαγωγής της δοκιμής. Σε διάστημα οκτώ εβδομάδων μετά τη δοκιμή προσδιορίζεται η απώλεια βάρους λόγω διάχυσης κατά την περίοδο της δοκιμής. Η ανώτατη επιτρεπόμενη μέση απώλεια καυσίμου κατά το χρόνο διεξαγωγής της δοκιμής ανέρχεται σε 20 g ανά 24ωρο.
 3.4. Εάν η απώλεια λόγω διάχυσης υπερβαίνει την τιμή που αναφέρεται στην παράγραφο 3.3, η εκεί περιγραφόμενη δοκιμή εκτελείται εκ νέου, επί της ίδιας δεξαμενής, για τον προσδιορισμό της απώλειας λόγω διάχυσης σε θερμοκρασία 296 Κ ± 2 K (23 °C ± 2 °C), αλλά κατά τα άλλα υπό τις ίδιες συνθήκες. Η απώλεια που μετράται με αυτόν τον τρόπο δεν πρέπει να υπερβαίνει τα 10 g ανά 24ωρο.
 4. ΑΝΤΟΧΗ ΣΤΟ ΚΑΥΣΙΜΟ
 Μετά τη διεξαγωγή της αναφερόμενης στην παράγραφο 3 δοκιμής, η δεξαμενή εξακολουθεί να πληροί τις απαιτήσεις που ορίζονται στις παραγράφους 1 και 2.
 5. ΠΥΡΑΝΤΙΣΤΑΣΗ
 Η δεξαμενή υποβάλλεται στις εξής δοκιμές:
 5.1. Η δεξαμενή, τοποθετημένη όπως και στο όχημα, εκτίθεται σε φλόγα επί δύο λεπτά. Δεν πρέπει να παρατηρηθεί διαρροή υγρού καύσιμου από τη δεξαμενή.
 5.2. Εκτελούνται τρεις δοκιμές σε διαφορετικές δεξαμενές πεπληρωμένες με καύσιμο ως εξής:
 5.2.1.
 εφόσον η δεξαμενή είναι σχεδιασμένη για τοποθέτηση σε οχήματα εξοπλισμένα είτε με κινητήρα επιβαλλόμενης ανάφλεξης είτε με κινητήρα ανάφλεξης λόγω συμπίεσης, εκτελούνται τρεις δοκιμές με τις δεξαμενές πεπληρωμένες με βενζίνη σούπερ·
 5.2.2.
 εφόσον η δεξαμενή είναι σχεδιασμένη για τοποθέτηση μόνο σε οχήματα εξοπλισμένα με


text:
κινητήρα ανάφλεξης λόγω συμπίεσης, εκτελούνται τρεις δοκιμές με τις δεξαμενές πεπληρωμένες με πετρέλαιο ντίζελ.
 5.2.3.
 Για κάθε δοκιμή η δεξαμενή και τα εξαρτήματά της τοποθετούνται σε διάταξη δοκιμής όπου προσομοιώνονται όσο γίνεται καλύτερα οι πραγματικές συνθήκες εφαρμογής. Ο τρόπος στερέωσης της δεξαμενής πάνω στη διάταξη αντιστοιχεί στις σχετικές προδιαγραφές για την εγκατάστασή της. Στην περίπτωση δεξαμενών σχεδιασμένων για ειδική χρήση του οχήματος, λαμβάνονται υπόψη μέρη του οχήματος που προστατεύουν τη δεξαμενή και τα εξαρτήματά της από την έκθεση στη φλόγα ή που επηρεάζουν με οποιονδήποτε τρόπο την πορεία της πυρκαγιάς, καθώς και τα οριζόμενα κατασκευαστικά στοιχεία που τοποθετούνται στη δεξαμενή και τα πώματα. Κατά τη διάρκεια της δοκιμής όλα τα ανοίγματα είναι κλειστά, παραμένουν όμως σε λειτουργία τα εξαεριστικά συστήματα. Αμέσως πριν από τη δοκιμή η δεξαμενή πληρούται με το οριζόμενο καύσιμο στο 50 % της χωρητικότητάς της.
 5.3. Η φλόγα στην οποία εκτίθεται η δεξαμενή προέρχεται από καιόμενο σε λεκάνη καύσιμο του εμπορίου για κινητήρες επιβαλλόμενης ανάφλεξης (εφεξής καλούμενο «καύσιμο»). Η ποσότητα του καυσίμου που τοποθετείται στη λεκάνη είναι τόση ώστε να διαρκέσει η φωτιά, υπό συνθήκες ελεύθερης καύσης, καθ’ όλη τη διαδικασία της δοκιμής.
 5.4. Οι διαστάσεις της λεκάνης επιλέγονται έτσι ώστε να διασφαλίζουν ότι εκτίθενται στη φλόγα οι πλευρές της δεξαμενής καυσίμου. Ως εκ τούτου, η λεκάνη πρέπει να υπερβαίνει την οριζόντια προεξοχή της δεξαμενής κατά τουλάχιστον 20 cm, αλλά όχι περισσότερο από 50 cm. Τα πλευρικά τοιχώματα της λεκάνης δεν πρέπει να προεξέχουν περισσότερο από 8 cm από τη στάθμη του καυσίμου κατά την έναρξη της δοκιμής.
 5.5. Η πληρωμένη με καύσιμο λεκάνη τοποθετείται κάτω από τη δεξαμενή κατά τρόπο ώστε η απόσταση μεταξύ της στάθμης του καυσίμου στη λεκάνη και του πυθμένα της δεξαμενής να αντιστοιχεί στο ύψος της δεξαμενής από την επιφάνεια της οδού με το όχημα κενό, σύμφωνα με τη μελέτη (βλέπε παράγραφο 7.4). Πρέπει να είναι ελεύθερα μετακινητή είτε η λεκάνη είτε η διάταξη δοκιμής, ή και οι δύο.
 5.6. Κατά τη φάση Γ της δοκιμής, η λεκάνη καλύπτεται με πλέγμα τοποθετημένο 3 cm ± 1 cm πάνω από τη στάθμη του καυσίμου.
 Το πλέγμα είναι κατασκευασμένο από πυρίμαχο υλικό, όπως ορίζεται στο προσάρτημα 2. Δεν υπάρχουν κενά μεταξύ των πλίνθων, οι οποίοι πρέπει να στηρίζονται πάνω από τη λεκάνη καυσίμου κατά τρόπο ώστε να μην φράσσονται οι οπές τους. Το μήκος και το πλάτος του πλαισίου είναι κατά 2 cm έως 4 cm μικρότερα από τις εσωτερικές διαστάσεις της λεκάνης, ώστε να υπάρχει κενό 1 cm έως 2 cm μεταξύ του πλαισίου και του τοιχώματος της λεκάνης για λόγους εξαερισμού.
 5.7. Κατά τη διενέργεια των δοκιμών σε ανοιχτό χώρο, προβλέπεται επαρκής προστασία από τον άνεμο, η ταχύτητα του οποίου στο ύψος της λεκάνης καυσίμου δεν πρέπει να υπερβαίνει τα 2,5 km/h. Πριν από τη δοκιμή, το πλέγμα θερμαίνεται στους 308 K ± 5 K (35 °C ± 5 °C). Οι πυρίμαχοι πλίνθοι διαβρέχονται ώστε να εξασφαλίζονται οι ίδιες συνθήκες για κάθε διαδοχική δοκιμή.
 5.8. Η δοκιμή περιλαμβάνει τέσσερις φάσεις (βλέπε προσάρτημα 1).
 5.8.1. Φάση Α: Προθέρμανση (σχήμα 1)
 Το καύσιμο στη


text:
λεκάνη αναφλέγεται σε απόσταση τουλάχιστον 3 m από την υποβαλλόμενη στη δοκιμή δεξαμενή. Μετά από προθέρμανση 60 δευτερολέπτων, η λεκάνη τοποθετείται κάτω από τη δεξαμενή.
 5.8.2. Φάση Β: Άμεση έκθεση στη φλόγα (σχήμα 2)
 Η δεξαμενή εκτίθεται στη φλόγα από το ελεύθερα καιόμενο καύσιμο επί 60 δευτερόλεπτα.
 5.8.3. Φάση Γ: Έμμεση έκθεση στη φλόγα (σχήμα 3)
 Μόλις ολοκληρωθεί η φάση Β, το πλέγμα τοποθετείται μεταξύ της λεκάνης με το καιόμενο καύσιμο και της δεξαμενής. Η δεξαμενή εκτίθεται σ’ αυτή τη φλόγα μειωμένης έντασης για επιπλέον 60 δευτερόλεπτα.
 5.8.4. Φάση Δ: Τέλος της δοκιμής (σχήμα 4)
 Η λεκάνη με το καιόμενο καύσιμο καλυμμένη με το πλέγμα επιστρέφει στην αρχική της θέση (φάση Α). Εάν, στο τέλος της δοκιμής, η δεξαμενή καίγεται, η φωτιά πρέπει να σβηστεί αμέσως.
 5.9. Τα αποτελέσματα της δοκιμής θεωρούνται ικανοποιητικά εφόσον δεν υπάρχει διαρροή υγρού καυσίμου από τη δεξαμενή.
 6. ΑΝΤΟΧΗ ΣΕ ΥΨΗΛΗ ΘΕΡΜΟΚΡΑΣΙΑ
 6.1. Η χρησιμοποιούμενη για τη δοκιμή διάταξη πρέπει να ανταποκρίνεται στον τρόπο εγκατάστασης της δεξαμενής στο όχημα, συμπεριλαμβανομένου του τρόπου κατά τον οποίο λειτουργεί το εξαεριστικό της δεξαμενής.
 6.2. Η δεξαμενή, πληρωμένη στο 50 % της χωρητικότητάς της με νερό σε θερμοκρασία 293 Κ (20 °C), υποβάλλεται επί μία ώρα σε θερμοκρασία περιβάλλοντος 368 Κ ± 2 Κ (95 °C ± 2 °C).
 6.3. Τα αποτελέσματα της δοκιμής θεωρούνται ικανοποιητικά εφόσον, μετά τη δοκιμή, δεν παρουσιάζεται διαρροή ή σοβαρή παραμόρφωση της δεξαμενής.
 7. ΣΗΜΑΝΣΗ ΣΤΗ ΔΕΞΑΜΕΝΗ ΚΑΥΣΙΜΟΥ
 Η εμπορική επωνυμία ή η μάρκα τοποθετούνται στη δεξαμενή με ανεξίτηλο και ευανάγνωστο τρόπο όταν η δεξαμενή τοποθετείται στο όχημα.
 Προσάρτημα 1
 ΔΟΚΙΜΗ ΠΥΡΑΝΤΙΣΤΑΣΗΣ
 Σχήμα 1
 Φάση A:
 προθέρμανση
 Σχήμα 2
 Φάση B:
 απευθείας έκθεση στη φλόγα
 Σχήμα 3
 Φάση Γ:
 έμμεση έκθεση στη φλόγα
 Σχήμα 4
 Φάση Δ:
 τέλος δοκιμής
 Προσάρτημα 2
 ΔΙΑΣΤΑΣΕΙΣ ΚΑΙ ΤΕΧΝΙΚΑ ΣΤΟΙΧΕΙΑ ΤΩΝ ΠΥΡΙΜΑΧΩΝ ΠΛΙΝΘΩΝ
 Πυραντίσταση
 :
 (Seger-Kegel) SK 30
 Περιεκτικότητα σε Al2O3
 :
 30 - 33 %
 Ποσοστό ανοικτών πόρων (Po)
 :
 20 - 22 % όγκου
 Πυκνότητα
 :
 1 900 - 2 000 kg/m3
 Ενεργός επιφάνεια οπών
 :
 44,18 %